open-index/open-wikipedia-markdown huggingface dataset:
ବିନାୟକ ଦାମୋଦର ସାବରକର

**ବିନାୟକ ଦାମୋଦର ସାବରକର**, ମରାଠୀ ଉଚ୍ଚାରଣ: [ʋinaːjək saːʋəɾkəɾɾ]; ୨୮ ମଇ ୧୮୮୩ - ୨୬ ଫେବୃଆରୀ ୧୯୬୬) ଜଣେ ଭାରତୀୟ ରାଜନୀତିଜ୍ଞ, ସମାଜସେବୀ ଓ ଲେଖକ ଥିଲେ । ସାବରକର ୧୯୨୨ ମସିହାରେ ରତ୍ନଗିରିରେ ଜେଲରେ ଥିବା ବେଳେ ହିନ୍ଦୁତ୍ୱର ହିନ୍ଦୁ ଜାତୀୟତାବାଦୀ ରାଜନୈତିକ ଆଦର୍ଶ ବିକାଶ କରିଥିଲେ । ସେ ହିନ୍ଦୁ ମହାସଭାରେ ଜଣେ ଅଗ୍ରଣୀ ବ୍ୟକ୍ତିତ୍ୱ ଥିଲେ । ସେ ତାଙ୍କ ଆତ୍ମଜୀବନୀ ଲେଖିବା ପରଠାରୁ ସମ୍ମାନଜନକ ଉପସର୍ଗ 'ବୀର' (ଅର୍ଥାତ ସାହସୀ) ବ୍ୟବହାର କରିବା ଆରମ୍ଭ କରିଥିଲେ । ସାବରକର ହିନ୍ଦୁ ମହାସଭାରେ ଯୋଗ ଦେଇ ହିନ୍ଦୁତ୍ୱ (ହିନ୍ଦୁତ୍ୱ) ଶବ୍ଦକୁ ଲୋକପ୍ରିୟ କରି ଭାରତର ସାରସ୍ୱରୂପ ଏକ ସାମୂହିକ "ହିନ୍ଦୁ" ପରିଚୟ ସୃଷ୍ଟି କରିଥିଲେ । ସାବରକର ଜଣେ ନାସ୍ତିକ ଥିଲେ ।

ସାବରକର ଜଣେ ହାଇସ୍କୁଲ ଛାତ୍ର ଭାବରେ ତାଙ୍କର ରାଜନୈତିକ କାର୍ଯ୍ୟକଳାପ ଆରମ୍ଭ କରିଥିଲେ ଏବଂ ପୁଣେର ଫର୍ଗୁସନ ମହାବିଦ୍ୟାଳୟରେ ଏହା ଜାରି ରଖିଥିଲେ । ସେ ଓ ତାଙ୍କ ଭାଇ *ଅଭିନବ ଭାରତ ସୋସାଇଟି* ନାମରେ ଏକ ଗୁପ୍ତ ସୋସାଇଟି ପ୍ରତିଷ୍ଠା କରିଥିଲେ । ଆଇନ ଅଧ୍ୟୟନ ପାଇଁ ଯେତେବେଳେ ସେ ବ୍ରିଟେନ ଯାଇଥିଲେ, ସେତେବେଳେ ସେ ଇଣ୍ଡିଆ ହାଉସ୍ ଏବଂ ଫ୍ରି ଇଣ୍ଡିଆ ସୋସାଇଟି ଭଳି ସଂଗଠନ ସହିତ ନିଜକୁ ଜଡ଼ିତ କରିଥିଲେ । ବିପ୍ଳବୀ ଉପାୟରେ ସମ୍ପୂର୍ଣ୍ଣ ଭାରତୀୟ ସ୍ୱାଧୀନତା ପାଇଁ ସେ ପୁସ୍ତକ ମଧ୍ୟ ପ୍ରକାଶ କରିଥିଲେ । ୧୮୫୭ ମସିହାର ଭାରତୀୟ ବିଦ୍ରୋହ ବିଷୟରେ ସେ ପ୍ରକାଶିତ ପୁସ୍ତକ ମଧ୍ୟରୁ ଗୋଟିଏ ପୁସ୍ତକକୁ ବ୍ରିଟିଶ ଔପନିବେଶିକ କର୍ତ୍ତୃପକ୍ଷ ନିଷିଦ୍ଧ କରିଥିଲେ ।

୧୯୧୦ ମସିହାରେ ବିପ୍ଳବୀ ଗୋଷ୍ଠୀ ଇଣ୍ଡିଆ ହାଉସ୍ ସହ ସମ୍ପର୍କ ପାଇଁ ସାବରକରଙ୍କୁ ଗିରଫ କରାଯାଇ ଭାରତକୁ ପ୍ରତ୍ୟର୍ପଣ କରିବାକୁ ନିର୍ଦ୍ଦେଶ ଦିଆଯାଇଥିଲା । ଭାରତ ଫେରିବା ସମୟରେ ସାବରକର ଷ୍ଟିମସିପ୍ ଏସ୍ ଏସ୍ ମୋରିଆରୁ ଡେଇଁ ଫ୍ରାନ୍ସରେ ଆଶ୍ରୟ ନେବାକୁ ଚେଷ୍ଟା କରିଥିବା ବେଳେ ଜାହାଜଟି ମାର୍ସେଲିସ ବନ୍ଦରରେ ଅଟକି ରହିଥିଲା । ତେବେ ଫ୍ରାନ୍ସ ବନ୍ଦର ଅଧିକାରୀମାନେ ତାଙ୍କୁ ବ୍ରିଟିଶ ସରକାରଙ୍କୁ ଫେରାଇ ଦେଇଥିଲେ । ଭାରତ ଫେରିବା ପରେ ସାବରକରଙ୍କୁ ୫୦ ବର୍ଷ ଆଜୀବନ କାରାଦଣ୍ଡରେ ଦଣ୍ଡିତ କରାଯାଇ ଆଣ୍ଡାମାନ ଓ ନିକୋବର ଦ୍ୱୀପପୁଞ୍ଜର ସେଲୁଲାର ଜେଲକୁ ସ୍ଥାନାନ୍ତର କରାଯାଇଥିଲା। ୧୯୨୪ ମସିହାରେ ସେ ଇଂରେଜମାନଙ୍କୁ ଏକାଧିକ କ୍ଷମା ଆବେଦନ ଲେଖିବା ପରେ ବ୍ରିଟିଶ ଅଧିକାରୀମାନେ ତାଙ୍କୁ ମୁକ୍ତ କରିଥିଲେ । ଜେଲରୁ ମୁକୁଳିବା ପରେ ସେ ବ୍ରିଟିଶ ଶାସନର କୌଣସି ସମାଲୋଚନାକୁ ଏକପ୍ରକାର ବନ୍ଦ କରିଦେଇଥିଲେ ।

୧୯୩୭ ମସିହା ପରେ ସେ ହିନ୍ଦୁ ରାଜନୈତିକ ଓ ସାମାଜିକ ଏକତାକୁ ସମର୍ଥନ କରି ଜଣେ ଶକ୍ତିଶାଳୀ ବକ୍ତା ଓ ଲେଖକ ଭାବରେ ବ୍ୟାପକ ଭ୍ରମଣ ଆରମ୍ଭ କରିଥିଲେ । ୧୯୩୮ ମସିହାରେ ସେ ମୁମ୍ବାଇରେ ମରାଠୀ ସାହିତ୍ୟ ସମ୍ମିଳନୀର ସଭାପତି ଥିଲେ । ହିନ୍ଦୁ ମହାସଭାର ସଭାପତି ଭାବରେ କାର୍ଯ୍ୟ କରୁଥିବା ସାବରକର ଭାରତକୁ ଏକ ହିନ୍ଦୁ ରାଷ୍ଟ୍ର ଭାବରେ ବିଚାରକୁ ସମର୍ଥନ କରିଥିଲେ । ସାବରକର ଶିଖ ମାନଙ୍କୁ ଆଶ୍ୱାସନା ଦେଇଥିଲେ ଯେ, "ଯେତେବେଳେ ମୁସଲମାନମାନେ ପାକିସ୍ତାନର ଦିବାସ୍ୱପ୍ନରୁ ଜାଗ୍ରତ ହେବେ, ସେମାନେ ପଞ୍ଜାବରେ ଏକ ଶିଖସ୍ତାନ ପ୍ରତିଷ୍ଠା ଦେଖିବେ" । ସାବରକର କେବଳ ହିନ୍ଦୁବାଦ, ହିନ୍ଦୁ ରାଷ୍ଟ୍ର ଏବଂ ହିନ୍ଦୁ ରାଜ ବିଷୟରେ କହୁନଥିଲେ, ବରଂ ସେ ପଞ୍ଜାବରେ ଶିଖମାନଙ୍କ ଉପରେ ନିର୍ଭର କରି ଶିଖସ୍ତାନ ପ୍ରତିଷ୍ଠା କରିବାକୁ ଚାହୁଁଥିଲେ।

୧୯୩୯ ବେଳକୁ ଉଭୟ ସାବରକର ଓ ମୁସଲିମ୍ ଲିଗ୍ ଭାରତୀୟ ଜାତୀୟ କଂଗ୍ରେସଦ୍ୱାରା ପରାସ୍ତ ହେବା ହେତୁ ସେ ଲିଗ୍ ସହ ମେଣ୍ଟ କରିଥିଲେ । ସେ ଦ୍ୱିରାଷ୍ଟ୍ରୀୟ ସିଦ୍ଧାନ୍ତକୁ ମଧ୍ୟ ସମର୍ଥନ କରିଥିଲେ । ସେ ଭାରତ ଛାଡ଼ ଆନ୍ଦୋଳନର ଆହ୍ୱାନକୁ ବିରୋଧ କରିବା ସହ ଏହାକୁ ଆନୁଷ୍ଠାନିକ ଭାବେ ବର୍ଜନ କରିଥିଲେ । ଏପରିକି ସେ "ଆପଣଙ୍କ କର୍ମସ୍ଥଳୀରେ ରୁହନ୍ତୁ" ଶୀର୍ଷକ ଏକ ଚିଠି ଲେଖିବା ପର୍ଯ୍ୟନ୍ତ ଯାଇଥିଲେ ଏବଂ ଦ୍ୱିତୀୟ ବିଶ୍ୱଯୁଦ୍ଧରେ ଇଂରେଜମାନଙ୍କ ପାଇଁ ନିଯୁକ୍ତ ହୋଇଥିଲେ । ୧୯୪୮ ମସିହାରେ ମହାତ୍ମା ଗାନ୍ଧୀଙ୍କ ହତ୍ୟା ମାମଲାରେ ସାବରକରଙ୍କ ବିରୋଧରେ ସହ-ଷଡ଼ଯନ୍ତ୍ରକାରୀ ଭାବରେ ମୋକଦମା ହୋଇଥିଲା । ତେବେ ପ୍ରମାଣ ଅଭାବରୁ କୋର୍ଟରୁ ସେ ଛାଡ଼ ପାଇଥିଲେ ।

## ଆଧାର 
## ବାହାର ଲିଙ୍କ 
* ମୁଖ୍ୟ ୱେବସାଇଟ

ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ମହାରାଷ୍ଟ୍ରର ଲୋକ
କାମଦା କିଙ୍କର ମୁଖାର୍ଜୀ

**କାମଦା କିଙ୍କର ମୁଖାର୍ଜୀ** (ଜନ୍ମ: ୨୫ ମାର୍ଚ୍ଚ ୧୯୦୮) ଜଣେ ଭାରତୀୟ ସ୍ୱାଧୀନତା ସଂଗ୍ରାମ ତଥା ରାଜନେତା ଥିଲେ । ୧୯୫୨ ମସିହାରୁ ୧୯୬୪ ପର୍ଯ୍ୟନ୍ତ ସେ ପଶ୍ଚିମବଙ୍ଗ ବିଧାନ ସଭାରେ ବିଧାୟକ ଭାବରେ କାର୍ଯ୍ୟ କରିଥିଲେ । ସେ ରାଜଲକ୍ଷ୍ମୀ ମୁଖାର୍ଜୀଙ୍କୁ ବିବାହ କରିଥିଲେ ଏବଂ ତାଙ୍କର ପୁଅ ପ୍ରଣବ ମୁଖାର୍ଜୀ ଭାରତର ରାଷ୍ଟ୍ରପତି ଥିଲେ ।

## ଆଧାର 
ଶ୍ରେଣୀ:୧୯୦୮ ଜନ୍ମ
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଚେତରାମ ଯତାଭ

**ସହିଦ ଚେତରାମ ଜତାଭ** ଜଣେ ସ୍ୱାଧୀନତା ସଂଗ୍ରାମୀ ଥିଲେ ଯିଏ ୧୯ ଜୁଲାଇ ୧୮୨୭ରେ ଜନ୍ମଗ୍ରହଣ କରିଥିଲେ । ସେ ୧୮୫୭ ମସିହାରେ ଭାରତୀୟ ବିଦ୍ରୋହରେ ଭାଗ ନେଇଥିଲେ । ସେ ୨୬ ମଇ ୧୮୫୭ ମସିହାରେ ଉତ୍ତର-ପଶ୍ଚିମ ପ୍ରଦେଶ (ବର୍ତ୍ତମାନ ଉତ୍ତରପ୍ରଦେଶ)ର ଏଟା ଜିଲ୍ଲାର ସୋରୋ ଅଞ୍ଚଳରେ ଯୋଗ ଦେଇଥିଲେ । 

## ଜୀବନୀ
କିମ୍ବଦନ୍ତୀ ଅନୁଯାୟୀ, ମହାରାଜା ପଟିଆଲା ଜଣେ ବ୍ୟକ୍ତିଙ୍କୁ ତାଙ୍କ ପିଠିରେ ସିଂହ ବୋହି ନେଉଥିବାର ଦେଖିଲେ । ପଚରାଯିବାରୁ ଜଣାପଡିଛି ଯେ ବ୍ୟକ୍ତି ଜଣକ ବିନା ଅସ୍ତ୍ରରେ ସିଂହକୁ ହତ୍ୟା କରିଛି । ରାଜା ତାଙ୍କୁ ତାଙ୍କ ସୈନ୍ୟବାହିନୀରେ ଯୋଗଦେବାକୁ କହିଥିଲେ । ରାଜାଙ୍କ ଦୃଷ୍ଟାନ୍ତରେ ସେ ସେନାରେ ଯୋଗ ଦେଲେ । ସେହି ବ୍ୟକ୍ତିଙ୍କ ନାମ ଥିଲା ଚେତାରାମ ଯତାଭ । ଚେତାରାମ ବ୍ରିଟିଶମାନଙ୍କ ସହିତ ଲଢ଼ିଥିଲେ । ବ୍ରିଟିଶ ଲୋକମାନଙ୍କୁ ହଇରାଣ କରୁଥିବା ଦେଖି ସେ ସେମାନଙ୍କ ସହ ଲଢ଼ିଥିଲେ, ଏହା ପରେ ବ୍ରିଟିଶମାନେ ତାଙ୍କୁ ଗିରଫ କରି ଏକ ଗଛରେ ବାନ୍ଧି ଦେଇଥିଲେ । ଆହ୍ଲାବାଦର ଜି.ବି ପାଣ୍ଟ ଇନଷ୍ଟିଚ୍ୟୁଟ୍ ଅଫ୍ ସୋସିଆଲ୍ ସାଇନ୍ସ ସୁବର୍ଣ୍ଣର ଐତିହାସିକ ବଦ୍ରି ନାରାୟଣ ତିୱାରୀଙ୍କଦ୍ୱାରା ଜତାଭଙ୍କ ମୃତ୍ୟୁକୁ ହାଇଲାଇଟ କରାଯାଇଛି, କିନ୍ତୁ ତାଙ୍କ ଜୀବନୀ ଇତିହାସରେ ହଜିଯାଇଥିବା ଜଣାପଡିଛି । ଅନ୍ୟାନ୍ୟ ଉତ୍ସଗୁଡ଼ିକ ତିବାରୀଙ୍କ ଥିଏସରକୁ ପୁନରାବୃତ୍ତି କରିଛି, ଯାହା ୧୯୯୦ ମସିହାରେ ଡି.ସି. ଦିନକରଙ୍କଦ୍ୱାରା ଲିଖିତ ସ୍ୱାଧୀନତା ସଂଗ୍ରାମରେ ଅସ୍ପୃଶ୍ୟଙ୍କ ଅବଦାନରୁ ନିଆଯାଇଥିଲା ।

## ଆଧାର
ମୁକୁନ୍ଦରାଓ ପେଡଗାଓଁକର

**ମୁକୁନ୍ଦରାଓ ପେଡଗାଓଁକର** () (୧୮୯୭ – ୧୯୯୦), ଜଣେ ଭାରତୀୟ ଆଇନଜୀବୀ ତଥା ସ୍ୱାଧୀନତା ସଂଗ୍ରାମୀ ଥିଲେ । ସେ ଶେଷ ନିଜାମଙ୍କ ସମୟରେ ତେଲେଙ୍ଗାନା ବିଦ୍ରୋହରେ ସକ୍ରିୟ ଅଂଶଗ୍ରହଣ କରିଥିଲେ । ସେ ହାଇଦ୍ରାବାଦ ରାଜ୍ୟ କଂଗ୍ରେସର ମୁଖ୍ୟ ନେତା ଥିଲେ ।

## ମୃତ୍ୟୁ 
୧୯୯୦ ମସିହାର ଜାନୁଆରୀ ୬ ତାରିଖରେ ସେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୯୩ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୮୯୭ ଜନ୍ମ
ଶ୍ରେଣୀ:୧୯୯୦ ମୃତ୍ୟୁ
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ଭାରତୀୟ ଜାତୀୟ କଂଗ୍ରେସ ରାଜନୀତିଜ୍ଞ
ରାଜଲକ୍ଷ୍ମୀ ଜୟରାମ

**ରାଜଲକ୍ଷ୍ମୀ ଜୟରାମ** (ମୃତ୍ୟୁ: ୧୮ ଅକ୍ଟୋବର ୨୦୨୧) ଜଣେ ଭାରତୀୟ କଥାଚିତ୍ର ଏବଂ ଥିଏଟର ଅଭିନେତ୍ରୀ ଥିଲେ ଯିଏକି ମୁଖ୍ୟତଃ ମାଲାୟାଲମ୍ ଭାଷାର କଥାଚିତ୍ରରେ କାମ କରୁଥିଲେ ।

## ଅଭିନୟ ଜୀବନ 
ନାୟିକା ଭାବରେ ରାଜଲକ୍ଷ୍ମୀଙ୍କ ପ୍ରଥମ ଅଭିନୀତ କଥାଚିତ୍ର ଥିଲା *ଭୂମିୟିଲେ ମଲାଖା*, ଯେଉଁଥିରେ ସେ ପ୍ରେମ ନଜିରଙ୍କ ନାୟିକା ଭାବରେ କାମ କରିଥିଲେ । ସେ *କଳିୟୋଦମ୍* ଏବଂ *ମାୟାବୀ* ଭଳି ମାଲାୟଲମ୍ କଥାଚିତ୍ରରେ ଅଭିନୟ କରିଛନ୍ତି ।

## ବ୍ୟକ୍ତିଗତ ଜୀବନ 
ରାଜଲକ୍ଷ୍ମୀ ଦେଶାଭିମାନି ଥିଏଟରର ପ୍ରାୟ ପ୍ରମୁଖ ନାଟକର ନାୟିକା ଭାବରେ କାମ କରିଥିଲେ । କୋଟ୍ଟୟମ ଆଟ୍ଟିଙ୍ଗାଲ୍ ମ୍ୟୁନିସିପାଲ୍ କର୍ପୋରେସନ୍‌ର ପୂର୍ବତନ ଅଧ୍ୟକ୍ଷ ଡି ଜୟରାମଙ୍କୁ ବିବାହ କରିଥିଲେ । ବିବାହ ପରେ ସେ ଅଭିନୟ ଦୁନିଆରୁ ଦୂରେଇ ଯାଇଥିଲେ । ତାଙ୍କର ଦୁଇ ପୁଅ ମଧ୍ୟ ରାଜନୀତିରେ ସକ୍ରିୟ ଅଛନ୍ତି ।

## ମୃତ୍ୟୁ 
୨୦୨୧ ମସିହାର ଅକ୍ଟୋବର ୧୮ ତାରିଖରେ ତାଙ୍କର ମୃତ୍ୟୁ ହୋଇଥିଲା । ମୃତ୍ୟୁବେଳକୁ ତାଙ୍କୁ ୮୨ ବର୍ଷ ବୟସ ହୋଇଥିଲା ।

## ଆଧାର 
## ବାହାର ଲିଙ୍କ୍ 
* Rajalakshmi Senior
* Rajalakshmi (82) passed away 

ଶ୍ରେଣୀ:୨୦୨୧ ମୃତ୍ୟୁ
ଶ୍ରେଣୀ:ମାଲାୟଲମ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଜାନାମିଭିର

**ଜାନାମିଭିର,** ଅନ୍ୟମାନଙ୍କ ମଧ୍ୟରେ ଏକ ବେପାର  ନାମ **ରେଲେଞ୍ଜା,** ହେଉଛି ଏକ ଔଷଧ ଯାହା ଫ୍ଲୁ କ କିମ୍ବା ଫ୍ଲୁ ଖ ଯୋଗୁ ହେଉଥିବା ଇନଫ୍ଲୁଏଞ୍ଜା ରୋଗର ଚିକିତ୍ସା ତଥା ପ୍ରତିରୋଧ ପାଇଁ ବ୍ୟବହୃତ ହୁଏ । ପାଉଡର ଆକାରରେ ପ୍ରଶ୍ୱାସରେ କିମ୍ବା ଶିରାରେ ଇଞ୍ଜେକସନ ଆକାରରେ ଏହା ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ମୁଣ୍ଡ ବୁଲାଇବା, ଶ୍ୱାସନଳୀ ପ୍ରଦାହ ଏବଂ କାଶ ହୋଇପାରେ । ଏହା ଏକ ନ୍ୟୁରାମିନିଡେଜ୍ ଇନହିବିଟର ଏବଂ ଭାଇରାଲ୍ ରେପ୍ଲିକେସନ ବନ୍ଦ କରି କାମ କରେ ।   ଯୁକ୍ତରାଜ୍ୟରେ ଏହି ପରିମାଣର ମୂଲ୍ୟ ପ୍ରାୟ ୧୬ ପାଉଣ୍ଡ ଥିଲା |  ଇଞ୍ଜେକ୍ସନ ଯୋଗ୍ୟ ଔଷଧ ୟୁରୋପରେ ଉପଲବ୍ଧ ହେଉଛି ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଜେନି (ଅଭିନେତା)

**ପୋଲ୍ଲାପ୍ରଗାଡ଼ା ଜନାର୍ଦ୍ଦନ ରାଓ** ଜଣେ ଭାରତୀୟ ହାସ୍ୟ ଅଭିନେତା ଯିଏକି ତାଙ୍କ ମଞ୍ଚନାମ **ଜେନି** ଭାବରେ ଜଣାଶୁଣା । ସେ ମୁଖ୍ୟତଃ ତେଲୁଗୁ କଥାଚିତ୍ର ଏବଂ ତେଲୁଗୁ ଦୂରଦର୍ଶନ ଧାରାବାହିକ ଆଦିରେ ଅଭିନୟ କରନ୍ତି । ସେ ଆନ୍ଧ୍ରପ୍ରଦେଶର ଗୋଦାବରୀ ଜିଲ୍ଲାର ଏକ ତେଲୁଗୁ ବ୍ରାହ୍ମଣ ପରିବାରରେ ଜନ୍ମଗ୍ରହଣ କରିଥିଲେ । ସେ ଜଣେ ମୂକ ଅଭିନେତା । ସେ ଭାରତ ତଥା ବିଦେଶରେ ୧୦୦୦ରୁ ଅଧିକ କାର୍ଯ୍ୟକ୍ରମରେ ଅଭିନୟ କରିଛନ୍ତି । ସେ ୪୦୦ରୁ ଅଧିକ କଥାଚିତ୍ର ଏବଂ ଦୂରଦର୍ଶନ ଧାରାବାହିକ ତଥା କାର୍ଯ୍ୟକ୍ରମ ଆଦିରେ ଜଣେ ହାସ୍ୟ କଳାକାର ଭାବରେ ଅଭିନୟ କରିଛନ୍ତି । ଅନେକ ସରକାରୀ ଅନୁଦାନ ପ୍ରାପ୍ତ ଦୂରଦର୍ଶନ ବିଜ୍ଞାପନରେ ସେ ମୂକ ଅଭିନୟ କରିଛନ୍ତି ।

## ଅଭିନୀତ କଥାଚିତ୍ର (ଆଂଶିକ) 
* *ଇନ୍ସପେକ୍ଟର ଅଶ୍ୱିନୀ*
* *ପାଦମତି ସନ୍ଧ୍ୟା ରାଗମ୍* (୧୯୮୭)
* *ଆହା ନା ପେଲ୍ଲାଣ୍ଟା* (୧୯୮୭)
* *ବିଜୟ* (୧୯୮୯)
* *ହେଲୋ ବ୍ରଦର୍* (୧୯୯୪)
* *ଯମଳୀଳା* (୧୯୯୪)
* *ପଲ୍ଲି ସାନ୍ଦାଦି* (୧୯୯୬)
* *ଷ୍ଟ୍ରିଟ୍ ଫାଇଟର୍* (୧୯୯୫)
* *ଆନଗନଗା ଓକା ରୋଜୁ* (୧୯୯୭)
* *ଅନ୍ନମୟା* (୧୯୯୭)
* *ମାଷ୍ଟର୍* (୧୯୯୭)
* *ଆନନ୍ଦମ୍* (୨୦୦୧)
* *ଜୟମ୍* (୨୦୦୨)
* *ଟାଗୋର୍* (୨୦୦୩)
* *ଭିଲ୍ଲେନ୍* (୨୦୦୩)
* *ସିହ୍ମାଚଳମ୍* (୨୦୦୩)
* *ନେନୁ* (୨୦୦୪)
* *ପେଦାବାବୁ* (୨୦୦୪)
* *ନେନୁନ୍ନାନୁ* (୨୦୦୪)
* *ପେଲ୍ଲୀବରମଣ୍ଡି*
* *ସତ୍ୟମ୍* (୨୦୦୩)
* *ଶ୍ଲୋକମ୍* (୨୦୦୫)
* *ସାମାନ୍ୟୁଡ଼ୁ* (୨୦୦୬)
* *ଭିକ୍ଟର୍* (୨୦୦୮)
* *ଚୁପୁଲି କାଲାସିନା ଶୁଭବେଳା*
* *ଡାବ୍ବୁ ଭାଲେ ଜାବ୍ବୁ*
* *ପ୍ରେମିଞ୍ଚୁକୁନ୍ନମ୍ ପେଲ୍ଲିକି ରଣ୍ଡି* (୨୦୦୪)
* *ରେଡ୍ଡି* (୨୦୦୮)
* *ପାଣ୍ଡୁରଙ୍ଗାଡ଼ୁ* (୨୦୦୮)
* *ଶୁଭପ୍ରଦମ୍* (୨୦୧୦)
* *ନମୋ ଭେଙ୍କଟେଶା* (୨୦୧୦)
* *ପରମ ବୀର ଚକ୍ର* (୨୦୧୧)
* *ଗନ୍‍ସଟ୍*
* *ଶିରିଡ଼ି ସାଇ* (୨୦୧୨)
* *ଆୟାରେ* (୨୦୧୨)
* *ସେବାକୁଡ଼ୁ* (୨୦୧୩)
* *ନାୟକ* (୨୦୧୩)
* *ଆଗାଡ଼ୁ* (୨୦୧୪)
* *କ୍ୟାଶ୍*
* *ଇନ୍ସପେକ୍ଟର*
* *ସାମନ୍ତାକାମାନି* (୨୦୧୭)
* *ପ୍ଲେ ବ୍ୟାକ୍* (୨୦୨୧)
* *ଅମୃତମ୍* (୨୦୦୧ - ୨୦୦୭) - ଧାରାବାହିକ

## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତା
ଶ୍ରେଣୀ:ତେଲୁଗୁ ଦୂରଦର୍ଶନ ଅଭିନେତା
ଏରେନୁମାବ

**ଏରେନୁମାବ,** ଏକ ବିକ୍ରୟ ନାମ **ଏମୋଭିଗ,** ଏକ ଔଷଧ ଯାହାଅଧକପାଳି ମୁଣ୍ଡବିନ୍ଧାକୁ ରୋକିବା ପାଇଁ ବ୍ୟବହୃତ ହୁଏ । ଯେଉଁମାନଙ୍କ ମାସରେ ଅତି କମରେ ୪ ଥର ମୁଣ୍ଡବିନ୍ଧା ହୁଏ ସେମାନଙ୍କ ନିମନ୍ତେ ଏହା ବ୍ୟବହୃତ ହୁଏ । ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଶରୀରରେ ତରଳ ପଦାର୍ଥ ରହିବାରୁ ଫୁଲା ହୋଇପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା କାଲସିଟୋନିନ ଜିନ- ସମ୍ବନ୍ଧୀୟ ପେପ୍ଟାଇଡ୍ ରିସେପ୍ଟର (CGRPR) ସ‌ହିତ ଅନୁବନ୍ଧିତ ହୋଇ ତାକୁ ଅବରୋଧ କରେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଏଡ଼ତାତା ନାରାୟଣନ

**ଏଡ଼ତାତା ନାରାୟଣନ** (୧୯୦୭ – ୧୯୭୮) ଜଣେ ଭାରତୀୟ ସାମ୍ବାଦିକ ତଥା ଜଣେ ସ୍ୱାଧୀନତା ସଂଗ୍ରାମୀ ଥିଲେ । ସେ ସମାଜବାଦୀ ଆଭିମୁଖ୍ୟ ସହିତ କଂଗ୍ରେସ ପାର୍ଟିର ଭାଗ କଂଗ୍ରେସ ସୋସିଆଲିଷ୍ଟ ପାର୍ଟି ଜରିଆରେ ଭାରତୀୟ ସ୍ୱାଧୀନତା ସଂଗ୍ରାମ ଆନ୍ଦୋଳରେ ଯୋଗ ଦେଇଥିଲେ । ସମାଜବାଦ ଉପରେ କଂଗ୍ରେସ ଦଳର ଅଗ୍ରଗତି ନେଇ ସେ ନିରାଶ ହୋଇଥିବା ନେତାମାନଙ୍କ ଭିତରୁ ଜଣେ ଥିଲେ, ଯେଉଁମାନେ ୧୯୪୮ ମସିହାରେ ଏକ ନୂତନ ଦଳ ସମାଜବାଦୀ ପାର୍ଟି ଗଠନ କରିଥିଲେ ।

ପରବର୍ତ୍ତୀ ସମୟରେ କିନ୍ତୁ ସେ ଅରୁଣା ଆସଫ ଅଲ୍ଲୀଙ୍କ ସହ ସମାଜବାଦୀ ପାର୍ଟି ଛାଡିଥିଲେ ଏବଂ ସେମାନେ ରଜନୀ ପାଲମେ ଦତ୍ତଙ୍କ ସହ ମସ୍କୋ ଗସ୍ତ କରିଥିଲେ । ଜୋସେଫ ଷ୍ଟାଲିନଙ୍କ ମୃତ୍ୟୁ ପୂର୍ବରୁ ଦୁହେଁ କମ୍ୟୁନିଷ୍ଟ ପାର୍ଟି ଅଫ୍ ଇଣ୍ଡିଆରେ (ସିପିଆଇ) ଯୋଗ ଦେଇଥିଲେ କିନ୍ତୁ ନିକିତା କୃସ୍ଚେଭାଙ୍କ ଷ୍ଟାଲିନଙ୍କୁ ଅସ୍ୱୀକାର କରିବା ପରେ ୧୯୫୬ ମସିହାରେ ସେ ଦଳ ଛାଡ଼ିଥିଲେ ।

ସେ ମୁଖ୍ୟ ସମ୍ପାଦକ ଭାବରେ ଏକ ଦୈନିକ ଖବରକାଗଜ, *ପେଟ୍ରିଓଟ୍‌*ର (୧୯୬୩) ଆରମ୍ଭ କରିଥିଲେ ଏବଂ ଅରୁଣା ଆସଫ ଅଲ୍ଲୀଙ୍କ ସହ ୧୯୫୮ ମସିହାରେ ଏକ ସାପ୍ତାହିକ *ଲିଙ୍କ୍* ସହିତ ମଧ୍ୟ ଜଡ଼ିତ ଥିଲେ । ଜବାହରଲାଲ ନେହେରୁ, କୃଷ୍ଣ ମେନନ୍ ଏବଂ ବିଜୁ ପଟ୍ଟନାୟକ ଭଳି ନେତାଙ୍କ ପୃଷ୍ଠପୋଷକତା ହେତୁ ତାଙ୍କ ପ୍ରକାଶନଗୁଡ଼ିକ ସମ୍ମାନଜନକ ହୋଇପାରିଥିଲା ।

କୌଣସି ଆନୁଷ୍ଠାନିକ ବିବାହ ସତ୍ତ୍ୱେ ସେ ଓ ଅରୁଣା ଆସଫ ଅଲ୍ଲୀ ଏକା ସାଙ୍ଗରେ ବାସ କରୁଥିଲେ ବୋଲି ବିଶ୍ୱାସ କରାଯାଉଥିଲା, ଫଳରେ ତାଙ୍କ ସମ୍ପର୍କ ବିବାଦୀୟ ହୋଇପଡ଼ିଥିଲା । ଆଚାର୍ଯ୍ୟ କ୍ରିପାଳନୀଙ୍କ ଦ୍ୱରା ପ୍ରିତିଷ୍ଠିତ କିଶାନ ମଜଦୁର ପ୍ରଜା ପାର୍ଟି ସହିତ ସୋଲିଆଲିଷ୍ଟ ପାର୍ଟିର ମିଶ୍ରଣ ଉପରେ ସେ *ପ୍ରଜା ସୋସିଆଲିଜିମ୍: ମୋନୋପୋଲିସ୍ ପାୱନ୍* ନାମକ ପୁସ୍ତକ ରଚନା କରିଥିଲେ ।

## ବାହାର ଲିଙ୍କ୍ 
*An Obituary of Mrs. Aruna Asaf Ali by Inder Malhotra in The Guardian
*Approach of Narayanan as a tough boss 
*Edatata among top Indian editors
*O. V. Vijayan under Edatata Nrayanan
*Publishing the Income tax returns of top industrialists 
*Book by Edatata Narayanan.
*Editorial approach of Patriot

ଶ୍ରେଣୀ:୧୯୦୭ ଜନ୍ମ
ଶ୍ରେଣୀ:୧୯୭୮ ମୃତ୍ୟୁ
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଦେଓ ନାରାୟଣନ ଯାଦବ

**ଦେଓ ନାରାୟଣନ ଯାଦବ** (ମୃତ୍ୟୁ: ୪ ମାର୍ଚ୍ଚ ୨୦୦୩) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ତଥା ରାଜନେତା ଥିଲେ । ୧୯୫୨ ଓ ୧୯୫୭ ନିର୍ବାଚନରେ ସେ ଲାଦାନିୟା ନିର୍ବାଚନ ମଣ୍ଡଳୀରୁ ୧ମ ଓ ୨ୟ ବିହାର ବିଧାନ ସଭାକୁ ନିର୍ବାଚିତ ହୋଇଥିଲେ । କୃଷ୍ଣ ସିହ୍ନାଙ୍କ ନେତୃତ୍ୱରେ ବିହାର ସରକାରର ପ୍ରଥମ ମନ୍ତ୍ରୀମଣ୍ଡଳରେ ମନ୍ତ୍ରୀ ଥିଲେ । ସେ ୧୯୯୫ରୁ ୨୦୦୦ ମସିହା ପର୍ଯ୍ୟନ୍ତ ବିହାର ବିଧାନ ସଭାର ଦ୍ୱାଦଶ ବାଚସ୍ପତି ଭାବରେ କାର୍ଯ୍ୟ କରିଥିଲେ । ସେ ୧୯୭୭ରୁ ୧୯୮୦ ମସିହା ପର୍ଯ୍ୟନ୍ତ ଏବଂ ୧୯୯୦ ମସିହାରୁ ତାଙ୍କ ମୃତ୍ୟୁ ପର୍ଯ୍ୟନ୍ତ ମଧୁବାନୀ ଜିଲ୍ଲାର ବାବୁବାରୀ ବିଧାନ ସଭା ନିର୍ବାଚନ ମଣ୍ଡଳୀର ବିଧାୟକ ଭାବରେ ବିହାର ବିଧାନ ସଭାରେ କାର୍ଯ୍ୟ କରିଥିଲେ । ୮୨ ବର୍ଷ ବୟସରେ ତାଙ୍କର ମୃତ୍ୟୁ ହୋଇଥିଲା ।

## ଆଧାର 
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଶ୍ରେଣୀ:୨୦୦୩ ମୃତ୍ୟୁ
ପ୍ୟାରେଲାଲ ନାୟାର

**ପ୍ୟାରେଲାଲ ନାୟାର** (୧୮୯୯ &#x2013; ୧୯୮୨) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ତଥା ମହାତ୍ମା ଗାନ୍ଧୀଙ୍କ ବ୍ୟକ୍ତିଗତ ସଚିବ ଥିଲେ । ତାଙ୍କ ଭଉଣୀ ସୁଶୀଳା ନାୟାର ଗାନ୍ଧୀଜୀଙ୍କ ବ୍ୟକ୍ତିଗତ ଚିକିତ୍ସକ ଥିଲେ ।

ସେ ପଞ୍ଜାବ ବିଶ୍ୱବିଦ୍ୟାଳୟରୁ କଳାରେ ସ୍ନାତକ କରିଥିଲେ ଏବଂ ୧୯୨୦ ମସିହାର ଅସହଯୋଗ ଆନ୍ଦୋଳନ ସମୟରେ ସେ ତାଙ୍କର ସ୍ନାତକୋତ୍ତର ଅଧ୍ୟୟନ ଛାଡ଼ିଥିଲେ ।

## ସ୍ୱାଧୀନତା ସଂଗ୍ରାମରେ ଯୋଗଦାନ 
ଗାନ୍ଧୀଜୀଙ୍କଦ୍ୱାରା ଅନୁପ୍ରାଣିତ ହୋଇ ସେ ସ୍ୱାଧୀନତା ସଂଗ୍ରାମରେ ଯୋଗ ଦେଇଥିଲେ । ସେ ୧୯୩୦ ମସିହାର ଦାଣ୍ଡି ଲବଣ ସତ୍ୟାଗ୍ରହରେ ଅଂଶଗ୍ରହଣ କରିଥିଲେ ।

୧୯୮୨ ମସିହାରେ ରିଚର୍ଡ଼ ଆଟେନବର୍ଗଙ୍କଦ୍ୱାରା ଗାନ୍ଧୀଜୀଙ୍କ ଉପରେ ନିର୍ମିତ ଚଳଚ୍ଚିତ୍ର *ଗାନ୍ଧୀ*ରେ ପଙ୍କଜ କପୁର ପ୍ୟାରେଲାଲଙ୍କ ଭୂମିକାରେ ଅଭିନୟ କରିଥିଲେ ।

## ଗାନ୍ଧୀଙ୍କ ପରବର୍ତ୍ତୀ ଜୀବନ 
୧୯୪୮ ମସିହାରେ ଗାନ୍ଧୀଜୀଙ୍କ ହତ୍ୟା ପରେ ସେ ତାଙ୍କର ସାହିତ୍ୟିକ କାର୍ଯ୍ୟ ଆରମ୍ଭ କରିଥିଲେ ଏବଂ ଜୀବନର ଶେଷ ଦିନ ପର୍ଯ୍ୟନ୍ତ ଜାରି ରଖିଥିଲେ । ସେ ବ୍ୟକ୍ତିଗତ ଭାବରେ ଗାନ୍ଧୀଜୀଙ୍କ ଉପରେ ଅନେକ ଲେଖାଲେଖି କରିଥିଲେ, ଯାହାକି ୨୦୦୭ ମସିହାରେ ସର୍ବସାଧାରଣକୁ ଆସିଥିଲା ।

## ରଚନା 
ମହାତ୍ମା ଗାନ୍ଧୀଙ୍କ ଉପରେ ସେ ଜୀବନୀ ପୁସ୍ତକ ଲେଖିଛନ୍ତି, ଯେଉଁଥିରେ ତାଙ୍କୁ ଦେୱାନ ଭାସଦେବ ଖାନ୍ନା ସାହାଯ୍ୟ କରିଥିଲେ । ଦେୱାନ ଯୁକ୍ତରାଷ୍ଟ୍ର ଆମେରିକା ଯିବା ପୂର୍ବରୁ ୧୯୮୦ ମସିହା ପର୍ଯ୍ୟନ୍ତ ପ୍ୟାରେଲାଲଙ୍କୁ ସାହାଯ୍ୟ କରିଥିଲେ ।

### ରଚନାବଳୀ 
# ଦି ଆର୍ଲି ଫେଜ୍, (୧ମ ଭାଗ)
# ମହାତ୍ମା ଗାନ୍ଧୀ: ଦି ଡିସ୍କୋଭରି ଅଫ୍ ସତ୍ୟାଗ୍ରହ – ଅନ୍ ଦି ଥ୍ରେସୋଲ୍ଡ (୨ୟ ଭାଗ)
# ମହାତ୍ମା ଗାନ୍ଧୀ: ଦି ବାର୍ଥ ଅଫ୍ ସତ୍ୟାଗ୍ରହ (୩ୟ ଭାଗ)
# ମହାତ୍ମା ଗାନ୍ଧୀ: ସତ୍ୟାଗ୍ରହ ଏଟ୍ ୱାର୍କ (୪ର୍ଥ ଭାଗ)
# ମହାତ୍ମା ଗାନ୍ଧୀ: ଇଣ୍ଡିଆ ଆୱାକେଣ୍ଡେଡ୍ (୫ମ ଭାଗ)
# ମହାତ୍ମା ଗାନ୍ଧୀ: ସଲ୍ଟ ସତ୍ୟଗ୍ରାହ – ଦି ୱାଟର୍‍‍ସେଡ୍ (୬ଷ୍ଠ ଭାଗ)
# ମହାତ୍ମା ଗାନ୍ଧୀ: ପ୍ରିପାରିଂ ଫର୍ ସ୍ୱରାଜ୍ (୭ମ ଭାଗ)
# ମହାତ୍ମା ଗାନ୍ଧୀ: ଫାଇନାଲ୍ ଫାଇଟ୍ ଫର୍ ଫ୍ରିଡମ୍ (୮ମ ଭାଗ)
# ମହାତ୍ମା ଗାନ୍ଧୀ: ଦି ଲାଷ୍ଟ ଫେଜ୍ (୯ମ ଭାଗ)
# ମହାତ୍ମା ଗାନ୍ଧୀ: ଦି ଲାଷ୍ଟ ଫେଜ୍ (୧୦ମ ଭାଗ)

**ଦ୍ରଷ୍ଟବ୍ୟ:** ୪ର୍ଥରୁ ୮ମ ଅଧ୍ୟାୟ ସୁଶୀଳା ନାୟାରଙ୍କଦ୍ୱାରା ସମାପ୍ତ ହୋଇଥିଲା ।

## ଆଧାର 
## ବାହାର ଆଧାର 
* ଗାନ୍ଧୀଜୀଙ୍କ ସହ ପ୍ୟାରେଲାଲ୍‍ଙ୍କ ଏକ ଚିତ୍ର

ଶ୍ରେଣୀ:୧୮୯୯ ଜନ୍ମ
ଶ୍ରେଣୀ:୧୯୮୨ ମୃତ୍ୟୁ
ଶ୍ରେଣୀ:ଗାନ୍ଧୀବାଦୀ
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ସିଧୁ ଓ କାହ୍ନୁ ମୁର୍ମୁ

ସ୍ଥିତ ସିଦୋ କାହ୍ନୁ ମେମୋରିଆଲ ପାର୍କ]]
**ସିଦୋ ମୁର୍ମୁ** ଏବଂ **କାହ୍ନୁ ମୁର୍ମୁ** ଉଭୟ ଭାଇ ବ୍ରିଟିଶ ଔପନିବେଶିକ କର୍ତ୍ତୃପକ୍ଷ ଏବଂ ଦୁର୍ନୀତିଗ୍ରସ୍ତ ଜମିଦାରୀ ପ୍ରଥା ବିରୋଧରେ ପୂର୍ବ ଭାରତରେ ସାନ୍ତାଳ ବିଦ୍ରୋହ (୧୮୫୫-୧୮୫୬)ର ନେତା ଥିଲେ ।

## ବିଦ୍ରୋହ 
ସାନ୍ତାଳମାନେ ଜଙ୍ଗଲ ଉପରେ ନିର୍ଭର କରି ସେଠାରେ ରହୁଥିଲେ । ୧୮୩୨ ମସିହାରେ ବିଇଆଇସି ଆଧୁନିକ ଝାଡ଼ଖଣ୍ଡର ଦାମିନ-ଇ-କୋହ ଅଞ୍ଚଳକୁ ଚିହ୍ନଟ କରି ସାନ୍ତାଳମାନଙ୍କୁ ଏହି ଅଞ୍ଚଳରେ ବସବାସ କରିବାକୁ ନିମନ୍ତ୍ରଣ କରିଥିଲା । ଜମି ଓ ଅର୍ଥନୈତିକ ସୁବିଧାର ପ୍ରତିଶ୍ରୁତି ଯୋଗୁଁ ଧଳଭୂମ, ମନଭୂମ, ହଜାରିବାଗ, ମେଦିନୀପୁର ଆଦି ଅଞ୍ଚଳରୁ ବହୁ ସଂଖ୍ୟକ ସାନ୍ତାଳ ଏଠାକୁ ବସବାସ କରିବାକୁ ଆସିଥିଲେ । ଖୁବ୍ ଶୀଘ୍ର, ବିଇଆଇସିଦ୍ୱାରା କର ଆଦାୟ ମଧ୍ୟସ୍ଥି ଭାବରେ ନିୟୋଜିତ ମହାଜନ ଜମିଦାରମାନେ ଅର୍ଥନୀତିରେ ଆଧିପତ୍ୟ ବିସ୍ତାର କରିଥିଲେ । ଅନେକ ସାନ୍ତାଳ ଏହି ଦୁର୍ନୀତିଗ୍ରସ୍ତ ଅର୍ଥ କର ପ୍ରଥାର ଶିକାର ହୋଇଥିଲେ । ସେମାନଙ୍କୁ ଅତ୍ୟଧିକ ଦରରେ ଋଣ ଦିଆଯାଇଥିଲା । ସେମାନେ ଋଣ ପରିଶୋଧ କରିବାରେ ଅସମର୍ଥ ହେବାରୁ ସେମାନଙ୍କ ଜମିକୁ ଜୋରଜବରଦସ୍ତ ନିଆଯାଇଥିଲା ଏବଂ ସେମାନେ ଦାଦନ ଶ୍ରମିକ ଭାବେ କାମ କରିବାକୁ ବାଧ୍ୟ ହୋଇଥିଲେ । ଏହି ବିଦ୍ରୋହ ସମୟରେ ସାନ୍ତାଳମାନଙ୍କ ନେତୃତ୍ୱ ନେଇଥିବା ଦୁଇ ଭାଇ ସିଦ୍ଧୁ ଏବଂ କାହ୍ନୁ ମୁର୍ମୁଙ୍କ ସାନ୍ତାଳ ବିଦ୍ରୋହ ଆରମ୍ଭ କରିଥିଲେ ।

୧୮୫୫ ମସିହା ଜୁନ ୩୦ ତାରିଖରେ ଦୁଇ ସାନ୍ତାଳ ବିଦ୍ରୋହୀ ନେତା ସିଧୁ ଓ କାହ୍ନୁ ମୁର୍ମୁ, ଚାନ୍ଦ ଓ ଭୈରବଙ୍କ ସହ ମିଶି ୬୦,୦୦୦ ସାନ୍ତାଳଙ୍କୁ ଏକାଠି କରି ଇଷ୍ଟ ଇଣ୍ଡିଆ କମ୍ପାନୀ ବିରୋଧରେ ବିଦ୍ରୋହ ଘୋଷଣା କରିଥିଲେ । ବିଦ୍ରୋହ ସମୟରେ ସମାନ୍ତରାଳ ସରକାର ଚଳାଇବା ପାଇଁ ସିଧୁ ମୁର୍ମୁ ପାଖାପାଖି ୧୦ ହଜାର ସାନ୍ତାଳମାନଙ୍କୁ ଏକାଠି କରିଥିଲେ । ଏହି ବିଦ୍ରୋହର ମୂଳ ଉଦ୍ଦେଶ୍ୟ ଥିଲା ନିଜ ଆଇନ ତିଆରି କରି ଓ ତାହା ଲାଗୁ କରି କର ଆଦାୟ କରିବା । ସାନ୍ତାଳମାନେ ପ୍ରଥମେ କିଛି ସଫଳତା ପାଇଥିଲେ କିନ୍ତୁ ଖୁବ ଶୀଘ୍ର ବ୍ରିଟିଶମାନେ ଏହି ବିଦ୍ରୋହୀମାନଙ୍କୁ ମୁକାବିଲା କରିବା ପାଇଁ ଏକ ନୂତନ ଉପାୟ ବାହାର କରିଥିଲେ । ବ୍ରିଟିଶ ସେନା ସାନ୍ତାଳ ବିଦ୍ରୋହୀମାନଙ୍କୁ ଜଙ୍ଗଲରୁ ବାହାରକୁ ଆସିବାକୁ ବାଧ୍ୟ କରିଥିଲା । ଏକ ନିର୍ଣ୍ଣାୟକ ଯୁଦ୍ଧରେ ଇଂରେଜମାନେ ଆଧୁନିକ ଅସ୍ତ୍ରଶସ୍ତ୍ର ଓ ଯୁଦ୍ଧ ହାତୀରେ ସଜ୍ଜିତ ହୋଇ ପାହାଡ଼ ପାଦଦେଶରେ ନିଜକୁ ମୁତୟନ କରିଥିଲେ । ଯୁଦ୍ଧ ଆରମ୍ଭ ହେଲା କ୍ଷଣି ବ୍ରିଟିଶ ଅଧିକାରୀ ତାଙ୍କ ସୈନ୍ୟମାନଙ୍କୁ ଗୁଳି ବୋଝେଇ ନକରି ସିଧା ଗୁଳି ଚଳାଇବାକୁ ଆଦେଶ ଦେଇଥିଲେ । ବ୍ରିଟିଶ ଯୁଦ୍ଧ ରଣନୀତିଦ୍ୱାରା ସୃଷ୍ଟି ହୋଇଥିବା ଏହି ଜାଲରେ ସନ୍ଦେହ କରିନଥିବା ସାନ୍ତାଲମାନେ ସମ୍ପୂର୍ଣ୍ଣ ପଡ଼ିଯାଇଥିଲେ । ଏହି ହଠାତ ପଦକ୍ଷେପ ସେମାନଙ୍କ ପାଇଁ ବିପଜ୍ଜନକ ହୋଇପଡ଼ିଥିଲା । ପାହାଡ଼ ପାଦଦେଶ ନିକଟରେ ପହଞ୍ଚିବା ମାତ୍ରେ ବ୍ରିଟିଶ ସେନା ପୂରା ଶକ୍ତି ସହ ଆକ୍ରମଣ କରିଥିଲା ଏବଂ ଏଥର ସେମାନେ ଗୁଳି ବ୍ୟବହାର କରୁଥିଲେ । ଶେଷରେ ବିଦ୍ରୋହକୁ ବ୍ରିଟିଶ ଦମନ କରିଥିଲେ ମଧ୍ୟ ସାନ୍ତାଳ ଯୋଦ୍ଧାମାନଙ୍କ ବୀରତ୍ୱ ସାନ୍ତାଳ ସମୁଦାୟ ପାଳନ କରିଥାଏ ।

## ସ୍ମୃତି 
ସିଦୋ ମୁର୍ମୁ ଏବଂ କାହ୍ନୁ ମୁର୍ମୁଙ୍କ ସ୍ମୃତିରେ ଦୁହିଙ୍କ ନାମରେ ସିଦୋ କାହ୍ନୁ ମୁର୍ମୁ ବିଶ୍ୱବିଦ୍ୟାଳୟର ନାମକରଣ କରାଯାଇଛି । ସେମାନଙ୍କୁ ସମ୍ମାନ ଜଣାଇ ୨୦୦୨ ମସିହାରେ ଭାରତୀୟ ଡାକ ୪ ଟଙ୍କିଆ ଡାକଟିକଟ ମଧ୍ୟ ପ୍ରକାଶ କରିଥିଲା । ରାଞ୍ଚିରେ ଏକ ସିଦୋ କାହ୍ନୁ ମେମୋରିଆଲ ପାର୍କ ମଧ୍ୟ ପ୍ରତିଷ୍ଠା କରାଯାଇଥିଲା । କେନ୍ଦ୍ରୀୟ କଲିକତାର ଏସପ୍ଲାନେଡରେ ଥିବା ସିଦୋ-କାହ୍ନୋ ଡାହର ଦୁଇଭାଇଙ୍କ ନାମରେ ନାମିତ ହୋଇଛି ।

## ଆଧାର 
ଶ୍ରେଣୀ:ସାନ୍ତାଳ ଲୋକ
ଶ୍ରେଣୀ:୧୮୫୮ ମୃତ୍ୟୁ
ଶ୍ରେଣୀ:ଝାଡ଼ଖଣ୍ଡର ଲୋକ
ଶ୍ରେଣୀ:ଝାଡ଼ଖଣ୍ଡର ଇତିହାସ
ହେୟାର ଟୁର୍ନିକେଟ

**ହେୟାର ଟୁର୍ନିକେଟ** ହେଉଛି ଏକ ଅବସ୍ଥା ଯେଉଁଥିରେ କେଶ କିମ୍ବା ସୂତା ସାଧାରଣତଃ ଏକ ପାଦ ଆଙ୍ଗୁଠିରେ ଗୁଡ଼େଇ ହୋଇଯାଏ ଏବଂ ବେଳେବେଳେ ହାତ ଆଙ୍ଗୁଠି, ଯୌନାଙ୍ଗ କିମ୍ବା ଶରୀରର ଅନ୍ୟ ଅଂଶରେ ମଧ୍ୟ ଗୁଡ଼େଇ ହୋଇଯାଏ । ଏହାଦ୍ୱାରା ପ୍ରଭାବିତ ଅଂଶରେ ଯନ୍ତ୍ରଣା ଏବଂ ଫୁଲା ହୁଏ ।

ଅଧିକାଂଶ ଘଟଣା ହଠାତ୍ ଘଟେ । ବିପଦ କାରଣଗୁଡ଼ିକରେ ଅଟିଜିମ ଏବଂ ଟ୍ରାଇକୋଟିଲୋମାନିଆ ଅନ୍ତର୍ଭୁକ୍ତ ହୋଇପାରେ ।  ଓଦା କେଶ ଶରୀରର ଏକ ଅଂଶରେ ଗୁଡ଼େଇ ହୋଇ ରଖିବା ଏବଂ ଶୁଖିଯିବା ପରେ ସଙ୍କୁଚିତ ହେଉଥିବା ବିଶ୍ୱାସ କରାଯାଏ । ରୋଗ ନିର୍ଣ୍ଣୟ ନିମନ୍ତେ ସମଗ୍ର ଶିଶୁର ପରୀକ୍ଷା କରାଯାଏ । ଏହାର ପ୍ରତିରୋଧ ନିମନ୍ତେ ମା’ର କେଶକୁ ଶିଶୁ ସହିତ ଯୋଗାଯୋଗରୁ ଦୂରେଇ ରଖିବା ଯେପରିକି ମା ନିଜ କେଶକୁ ବ୍ରଶ ଏବଂ ପିଠିରେ ରଖିବା ଏବଂ ଶିଶୁର ପୋଷାକକୁ ପୃଥକ ଭାବରେ ଧୋଇବା ଆବଶ୍ୟକ ।

ଏହି ଅବସ୍ଥାର ଚିକିତ୍ସାରେ କେଶକୁ କାଟି ଦିଆଯାଏ ବା ଭାଙ୍ଗିଦିଆଯାଏ । ଏହା ଏକ ବିରଳ ଅବସ୍ଥା ଅଟେ । ପୁରୁଷ ଏବଂ ସ୍ତ୍ରୀ ସମାନ ଭାବରେ ବାରମ୍ବାର ପ୍ରଭାବିତ ହୁଅନ୍ତି ।  ଏହି ଅବସ୍ଥାର ପ୍ରଥମ ବର୍ଣ୍ଣନା ୧୮୩୨ ମସିହାରେ ହୋଇଥିଲା । କେତେକ ସଂସ୍କୃତିରେ ପିଲାର ବିଛଣାରେ ମୂତ୍ର ତ୍ୟାଗ ବନ୍ଦ ନିମନ୍ତେ ବା ଭଲ ଭାଗ୍ୟ ଆସିବା ନିମନ୍ତେ ସୁତା ଗୁଡ଼େଇ ଦିଆଯାଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଦୀପକ ଜେଠୀ

**ଦୀପକ ଜେଠୀ** (*Dīpaka jēṭahāya*) ଜଣେ ଭାରତୀୟ ଅଭିନେତା ଯିଏକି ମୁଖ୍ୟତଃ ହିନ୍ଦୀ କଥାଚିତ୍ର ଓ ଦୂରଦର୍ଶନ ଧାରାବାହିକରେ ଅଭିନୟ କରନ୍ତି । ସେ ଜଣେ ଭଏସ୍ ଡବିଂ କଳାକାର ଭାବରେ ହିନ୍ଦୀରେ ଅନେକ ବିଦେଶୀ ଗଣମାଧ୍ୟମ କାର୍ଯ୍ୟକ୍ରମ ଓ କଥାଚିତ୍ର ତଥା ଧାରାବାହିକ ଆଦି ଡବ୍ କରନ୍ତି । ୨୦୧୩ ମସିହାରେ ମୁକ୍ତିଲାଭ କରିଥିବା କଥାଚିତ୍ର *ପ୍ରଧାନମନ୍ତ୍ରୀରେ* ସେ ଜର୍ଣ୍ଣେଲ ସିଂ ଭୀନ୍ଦ୍ରନୱାଲେ ଭୂମିକାରେ ଅଭିନୟ କରିଥିଲେ ।

## ଅଭିନୀତ କଥାଚିତ୍ର 
## ଦୂରଦର୍ଶନ ଧାରାବାହିକ 
## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତା
ଶ୍ରୀୟା ଝା

**ଶ୍ରୀୟା ଝା** ଜଣେ ଭାରତୀୟ କଥାଚିତ୍ର ଏବଂ ଦୂରଦର୍ଶନ ଅଭିନେତ୍ରୀ ଯିଏକି ତେଲୁଗୁ, ଓଡ଼ିଆ ଏବଂ ବଙ୍ଗାଳୀ କଥାଚିତ୍ର ଜଗତରେ ଅଭିନୟ କରିଛନ୍ତି . ସେ ସାହାରା ୱାନ୍‌ରେ ରାଜଶ୍ରୀ ପ୍ରଡକ୍ସନ୍ସଦ୍ୱାରା ନିର୍ମିତ ହିନ୍ଦୀ ଦୂଦର୍ଶନ ଧାରାବାହିକ *ଝିଲମିଲ ସୀତାରୋଁ କା ଅଙ୍ଗନ ହୋଗା*ର ମୁଖ୍ୟ ଭୂମିକାରେ ଅଭିନୟ କରିଥିଲେ । ଷ୍ଟାର ଭରତରେ ପ୍ରସାରିତ ଧାରାବାହିକ *ନିମ୍‌କି ମୁଖିଆ*ରେ ସୁଇଟ୍ ଭୂମିକାରେ ଏବଂ ସୋନି ଏଣ୍ଟରଟେନମେଣ୍ଟ ଟେଲିଭିଜନରେ ପ୍ରସାରିତ ଧାରାବାହିକ ଇଶାରୋଁ ଇଶାରୋଁ ମେଁରେ ସେ ଅଭିନୟ କରିଥିଲେ । ସୋନି ସବ୍‌ରେ ପ୍ରସାରିତ ଜିଦ୍ଦି ଦିଲ‌ମାନେ ନାରେ ବର୍ଖା ଶେର୍ଗିଲ୍ ଭାବରେ ଅଭିନୟ କରିଥିଲେ ।

## ଜନ୍ମ, ପରିବାର ଓ ଶିକ୍ଷା 
୧୯୯୨ ମସିହାର ଜୁନ ୧୦ ତାରିଖରେ ଶ୍ରୀୟା ଡେରାଡୁନରେ ଜନ୍ମଗ୍ରହଣ କରିଥିଲେ । ତାଙ୍କ ମାଆ ଅମରଦୀପ ଝା ଜଣେ ଅଭିନେତ୍ରୀ । ସେ ମଶୋରୀସ୍ଥିତ ଜିଏନ୍ଏଫ୍‌ସି ସ୍କୁଲରୁ ତାଙ୍କୁ ସ୍କୁଲ ଶିକ୍ଷା ସମାପ୍ତ କରିଥିଲେ ।
* *ଶତ୍ରୁ ସଂହାର* (୨୦୦୯)

## ଅଭିନୀତ ଧାରାବାହିକ 
* *ଝିଲ୍‌ମିଲ୍ ସୀରାତୋଁ କା ଆଙ୍ଗନ ହୋଗା*
* *ଦୋ ଦିଲ୍ ବାନ୍ଧେ ଏକ୍ ଡୋରୀ ସେ*
* *ଉତ୍ତରାଣ*
* *ନିମ୍‌କି ମୁଖିଆ*
* *ନିମ୍‌କି ବିଧାୟକ*
* *ଇଶାରୋଁ ଇଶାରୋଁ ମେଁ*
* *ଜିଦ୍ଦି ଦିଲ‌ମାନେ ନା*

## ଆଧାର 
## ବାହାର ଆଧାର 
* 

ଶ୍ରେଣୀ:୧୯୯୨ ଜନ୍ମ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ବଙ୍ଗଳା କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଟେଟ୍ରିଜୋଲାଇନ

**ଟେଟ୍ରିଜୋଲାଇନ୍,** ଯାହାକୁ **ଟେଟ୍ରାହାଇଡ୍ରୋଜୋଲିନ୍** ମଧ୍ୟ କୁହାଯାଏ, ଏକ ଔଷଧ ଯାହା ଆଖିର ଶ୍ୱେତପଟଳ ଫୁଲିଥିଲେ ଦିଆଯାଏ । ଏହା ଏକକ ଭାବରେ ଏବଂ ଅନ୍ୟାନ୍ୟ ଔଷଧ ମିଶ୍ରଣ ସ‌ହିତ ଔଷଧ ଦୋକାନରେ ଟୋପା ଭାବରେ ମିଳେ । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଗୋଟିଏ ବୋତଲର ମୂଲ୍ୟ ପ୍ରାୟ ୧୦ ଡଲାର ଥିଲା । ଏହା ଭିସିନ୍ ଏବଂ ରୋହଟୋ ସହିତ ଅନେକ ମିଶ୍ରର ବ୍ରାଣ୍ଡ ନାମରେ ବିକ୍ରି ହୁଏ | 

## ଆଧାର
ବିଶ୍ୱ ବରିଷ୍ଠ ନାଗରିକ ଦିବସ

**ବିଶ୍ୱ ବରିଷ୍ଠ ନାଗରିକ ଦିବସ** ପ୍ରତିବର୍ଷ ଅଗଷ୍ଟ ମାସ ୨୧ ତାରିଖରେ ପାଳନ କରାଯାଏ ।

୧୯୯୧ ମସିହାରେ ଯୁକ୍ତରାଷ୍ଟ୍ର ଆମେରିକାରେ ଏହି ଏହି ଦିବସ ପାଳନର ଅୟମାରମ୍ଭ ହୋଇଥିଲା । ରାଷ୍ଟ୍ରପତି ରୋନାଲ୍ଡ ରେଗାନଙ୍କ ଅଧ୍ୟକ୍ଷତାରେ ଏହି ଦିବସ ପାଳନ ଆରମ୍ଭ କରାଯାଇଥିଲା । ବରିଷ୍ଠ ନାଗରିକମାନଙ୍କର ସ୍ୱାସ୍ଥ୍ୟ ଓ ସେମାନଙ୍କ ପ୍ରତି ହେଉଥିବା ଅତ୍ୟାଚାର ଆଦି ବିଷୟରେ ଲୋକଙ୍କୁ ସଚେତନ କରାଇବା ଏହି ଦିବସର ଲକ୍ଷ୍ୟ । ସମାଜକୁ ବରିଷ୍ଠ ନାଗରିକମାନଙ୍କର ଅବଦାନକୁ ସ୍ୱୀକାର କରି ସେମାନଙ୍କ ପ୍ରତି ସମାଜର ଆନୁଗତ୍ୟ ପ୍ରକାଶ କରିବା ମଧ୍ୟ ଏହି ଦିବସ ପାଳନର ଉଦ୍ଦେଶ୍ୟ । 

## ଇତିହାସ 
୧୯୮୮ ମସିହାରୁ ଏହି ଦିବସ ପାଳନ ନିମନ୍ତେ ପ୍ରଚେଷ୍ଟା ଆରମ୍ଭ କରାଯାଇଥିଲା । ତତକାଳୀନ ଯୁକ୍ତରାଷ୍ଟ୍ର ଆମେରିକାର ରାଷ୍ଟ୍ରପତି ରୋନାଲ୍ଡ ରେଗାନଙ୍କ ନେତୃତ୍ୱରେ ଏ ପ୍ରଚେଷ୍ଟା କରାଯାଇଥିଲା ।

## ଆଭିମୁଖ୍ୟ 
ବରିଷ୍ଠ ନାଗରିକ ମାନଙ୍କର ବିଭିନ୍ନ କ୍ଷେତ୍ରରେ ଅବଦାନ, ଉପଲବ୍ଧୀ, ସମାଜପ୍ରତି ସେବା ଓ ସମର୍ପଣ ଭାବକୁ ସ୍ୱୀକାର କରିବା ଓ କୃତଜ୍ଞତା ଜ୍ଞାପନ କରିବା ଏହି ଦିବସର ଆଭିମୁଖ୍ୟ । 

## ଆଧାର 
ଶ୍ରେଣୀ:ଅଗଷ୍ଟ ମାସର ପାଳିତ ଦିବସ
ମୁଖାଗ୍ନି

**ମୁଖାଗ୍ନି** ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ହ୍ୱାଇଟ୍ କାନଭାସ ପ୍ରଡ଼କ୍ସନଦ୍ୱାରା ଏହି କଥାଚିତ୍ରଟି ନିର୍ମାଣ କରାଯାଇଥିଲା । ଏହି କଥାଚିତ୍ରଟିର କାହାଣୀ ରଚନା କରିଥିଲେ ସୁବାସିନୀ ମହାନ୍ତି ଓ ଇତିଶ୍ରୀ ସମାପିକା ସାମଲ । ପ୍ରିୟବ୍ରତ ପଣ୍ଡା ଏହି କଥାଚିତ୍ରଟିର ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ବିଶ୍ୱରଞ୍ଜନ ମହାନ୍ତି ।

ମନୋଜ ପଣ୍ଡା, ପ୍ରିୟଙ୍କା ମହାପାତ୍ର, ଦୁଷ୍ମନ୍ତ ପଣ୍ଡା, କ୍ରିଷ୍ଣା କର, ଶ୍ୱେତା ଆଚାର୍ଯ୍ୟ, ଶୁଭମ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୩ ମସିହାର ମାର୍ଚ୍ଚ ୨୭ ତାରିଖରେ ଭୁବନେଶ୍ୱରସ୍ଥିତ ଜୟଦେବ ଭବନରେ ସ୍ୱତନ୍ତ୍ର ଭାବରେ ମୁକ୍ତିଲାଭ କରାଯାଇଥିଲା ।

## ଅଭିନୟ
* ମନୋଜ ପଣ୍ଡା
* ପ୍ରିୟଙ୍କା ମହାପାତ୍ର
* ଦୁଷ୍ମନ୍ତ ପଣ୍ଡା
* କ୍ରିଷ୍ଣା କର
* ଶ୍ୱେତା ଆଚାର୍ଯ୍ୟ
* ଶୁଭମ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ରଞ୍ଜନ । ଗୀତିକାର ପ୍ରିୟବ୍ରତ ପଣ୍ଡା ଏହି କଥାଚିତ୍ରଟିର ଗୀତ ରଚନା କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ନିକାର୍ଡିପାଇନ

**ନିକାର୍ଡିପାଇନ,**  ଅନ୍ୟମାନଙ୍କ ମଧ୍ୟରେ ଏକ ବେପାର ନାମ **କାର୍ଡେନ,** ହେଉଛି ଏକ ଔଷଧ ଯାହା ଉଚ୍ଚ ରକ୍ତଚାପ ଏବଂ ଆଞ୍ଜାଇନା ସମ୍ବନ୍ଧୀୟ ଛାତି ଯନ୍ତ୍ରଣାର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ରେନଡ ସିଣ୍ଡ୍ରୋମ ପାଇଁ ମଧ୍ୟ ବ୍ୟବହୃତ ହୁଏ । ଏହା ପାଟିରେ ଦିଆଯାଏ ଏବଂ ଶିରାରେ ଇଞ୍ଜେକସନ ଆକାରରେ ଦିଆଯାଏ । ଏହା ଡିହାଇଡ୍ରୋପାଇରିଡାଇନ୍ ଶ୍ରେଣୀର ଏକ କ୍ୟାଲସିୟମ୍ ଚ୍ୟାନେଲ ବ୍ଲକର । ଏହାକୁ ୧୯୮୮ରେ ଯୁକ୍ତରାଷ୍ଟ୍ରରେ ଅନୁମୋଦନ କରାଯାଇଥିଲା ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
କେ. ଶିବନ

**କୈଳାଶବଡିବୁ ଶିବନ** (ଜନ୍ମ: ୧୪ ଅପ୍ରେଲ ୧୯୫୭) ଜଣେ ଭାରତୀୟ ମହାକାଶ ବିଜ୍ଞାନୀ ଯିଏକି ମହାକାଶ ବିଭାଗର ସଚିବ ତଥା ଭାରତୀୟ ମହାକାଶ ଗବେଷଣା ସଂସ୍ଥା (ଇସ୍ରୋ) ଏବଂ ମହାକାଶ ଆୟୋଗର ଅଧକ୍ଷ ଭାବରେ କାର୍ଯ୍ୟ କରିଥିଲେ । ପୂର୍ବରୁ ସେ ବିକ୍ରମ ସାରାଭାଇ ସ୍ପେସ୍ ସେଣ୍ଟର ଏବଂ ଲିକ୍ୱିଡ୍ ପ୍ରପୁଲସନ୍ ସିଷ୍ଟମ୍ ସେଣ୍ଟରର ନିର୍ଦ୍ଦେଶକ ଭାବରେ ମଧ୍ୟ କାର୍ଯ୍ୟ କରିଛନ୍ତି ।

## ପ୍ରାରମ୍ଭିକ ଜୀବନ 
୧୯୫୭ ମସିହାର ଅପ୍ରେଲ ୧୪ ତାରିଖରେ ତାମିଲନାଡ଼ୁର କନ୍ୟାକୁମାରୀ ଜିଲ୍ଲାର ନାଗର୍‌କୋଇଲ୍ ନିକଟସ୍ଥ ମେଳା ସରକ୍କାଲଭିଲାଇଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କୈଳାଶବଡିବୁ ଏବଂ ମାଆଙ୍କ ଚେଲ୍ଲମ୍ ।

## ଶିକ୍ଷା 
ସେ ତାଙ୍କ ଗାଁ ସ୍କୁଲରୁ ପ୍ରାଥମିକ ଶିକ୍ଷା ଗ୍ରହଣ କରିଥିଲେ ଏବଂ ପରେ ଭାଲ୍ଲାଙ୍କୁମାରନଭିଲାଇଠାରେ ପଢ଼ିଥିଲେ । ସେ ତାଙ୍କ ପରିବାରର ପ୍ରଥମ ସ୍ନାତକ । ପରେ, ୧୯୮୦ ମସିହାରେ ସେ ମାଡ୍ରାସ୍ ଇନଷ୍ଟିଚ୍ୟୁଟ୍ ଅଫ୍ ଟେକ୍ନୋଲୋଜିରୁ ଏରୋନେଟିକାଲ୍ ଇଞ୍ଜିନିୟରିଂରେ ସ୍ନାତକ କରିଥିଲେ । ଏହା ପରେ ସେ ୧୯୮୨ ମସିହାରେ ବାଙ୍ଗାଲୋରସ୍ଥିତ ଇଣ୍ଡିଆନ ଇନଷ୍ଟିଚ୍ୟୁଟ ଅଫ୍ ସାଇନ୍ସରୁ ଏରୋସ୍ପେସ ଇଞ୍ଜିନିୟରିଂରେ ସ୍ନାତକୋତ୍ତର କରିଥିଲେ ଏବଂ ଇସ୍ରୋରେ କାମ କରିବା ଆରମ୍ଭ କରିଥିଲେ । ସେ ୨୦୦୬ ମସିହାରେ ଇଣ୍ଡିଆନ୍ ଇନଷ୍ଟିଚ୍ୟୁଟ୍ ଅଫ୍ ଟେକ୍ନୋଲୋଜି, ବମ୍ବେରୁ ଏରୋସ୍ପେସ୍ ଇଞ୍ଜିନିୟରିଂରେ ଡକ୍ଟରେଟ୍ ଡିଗ୍ରୀ ହାସଲ କରିଥିଲେ ।

## ବୃତ୍ତି 
ଇସ୍ରୋରେ ସେ ଯାନର ଆକାର ଓ ବିକାଶ ପାଇଁ କାମ କରୁଥିଲେ । ୧୯୮୨ ମସିହାରେ ପୋଲାର ସାଟେଲାଇଟ୍ ଲଞ୍ଚ୍ ଭେଇକିଲ୍‌ ପ୍ରକଳ୍ପରେ କାମ କରିବା ପାଇଁ ସେ ଇସ୍ରୋରେ ଯୋଗ ଦେଇଥିଲେ । ୨ ଜୁଲାଇ ୨୦୧୪ରେ ସେ ଇସ୍ରୋର ଲିକ୍ୱୁଡ୍ ପ୍ରପୁଲସନ୍ ସିଷ୍ଟମ୍ ସେଣ୍ଟରର ନିର୍ଦ୍ଦେଶକ ଭାବରେ ନିଯୁକ୍ତ ହୋଇଥିଲେ । ତାଙ୍କୁ ଅପ୍ରେଲ ୨୦୧୪ରେ ଚେନ୍ନାଇସ୍ଥିତ ସତ୍ୟଭାମା ବିଶ୍ୱବିଦ୍ୟାଳୟରୁ ଡକ୍ଟର ଅଫ୍ ସାଇନ୍ସ ପ୍ରଦାନ କରାଯାଇଥିଲା । ୧ ଜୁନ୍ ୨୦୧୫ରେ, ସେ ବିକ୍ରମ ସାରାଭାଇ ସ୍ପେସ୍ ସେଣ୍ଟରର ନିର୍ଦ୍ଦେଶକ ଭାବରେ ନିଯୁକ୍ତ ହୋଇଥିଲା ।

ଜାନୁଆରୀ ୨୦୧୮ରେ ସେ ଇସ୍ରୋର ମୁଖ୍ୟ ଭାବରେ ନିଯୁକ୍ତ ହୋଇଥିଲେ ଏବଂ ସେ ୧୫ ଜାନୁଆରୀରେ କାର୍ଯ୍ୟଭାର ଗ୍ରହଣ କରିଥିଲେ । ତାଙ୍କ ଅଧ୍ୟକ୍ଷତାରେ, ଇସ୍ରୋ ୨୨ ଜୁଲାଇ ୨୦୧୯ରେ ଚନ୍ଦ୍ରଯାନ ୨ର ଉତ୍‍‍ପେକ୍ଷଣ କରାଯାଇଥିଲା ।

୩୦ ଡିସେମ୍ବର ୨୦୨୦ରେ, ଇସ୍ରୋରେ ତାଙ୍କର ଅଧ୍ୟକ୍ଷତା ଏକ ବର୍ଷ ପର୍ଯ୍ୟନ୍ତ ଜାନୁଆରୀ ୨୦୨୨କୁ ବୃଦ୍ଧି କରାଯାଇଥିଲା ।

୨୫ ଜାନୁୟାରୀ ୨୦୨୧ରେ ସେଣ୍ଟ୍ରାଲ ଭିଜିଲାନ୍ସ କମିଶନ (ସିଭିସି) ନିୟମ ଭାଙ୍ଗି ତାଙ୍କ ପୁଅକୁ ଇସ୍ରୋର ଲିକ୍ୱୁଡ୍ ପ୍ରପୁଲସନ୍ ସିଷ୍ଟମ୍ ସେଣ୍ଟରରେ ଭର୍ତ୍ତି କରିଥିବା ଅଭିଯୋଗ ଆଣିଥିଲା ।

## ପୁରସ୍କାର 
* ଡକ୍ଟର ଏପିଜେ ଅବଦୁଲ କଲାମ ପୁରସ୍କାର, ୨୦୧୯
* ଆଇଇଇଇ ସାଇମନ୍ ରାମୋ ପଦକ, ୨୦୨୦

## ଆଧାର 
## ବାହାର ଲିଙ୍କ୍ 
* ISRO ଜୀବନୀ 

ଶ୍ରେଣୀ:୧୯୫୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତାମିଲନାଡ଼ୁର ବୈଜ୍ଞାନିକ
ଶ୍ରେଣୀ:ଭାରତୀୟ ବୈଜ୍ଞାନିକ
ଶ୍ରେଣୀ:ଭାରତୀୟ ମହାକାଶ ଗବେଷଣା ସଂସ୍ଥାର ବ୍ୟକ୍ତି
ରେଟ୍ରୋଫାରିଞ୍ଜିଆଲ ଆବସେସ

**ରେଟ୍ରୋଫାରିଞ୍ଜିଆଲ ଆବସେସ** ( **ଆରପିଏ**) ରୋଗରେ ତଣ୍ଟି ପଛ ପାଖରେ ପୂଯ ଜମା ହୋଇଯାଏ ।  ଏହାର ଲକ୍ଷଣ ମଧ୍ୟରେ ଗିଳିବାରେ ଅସୁବିଧା, ବେକ ଯନ୍ତ୍ରଣା, ଜ୍ୱର, କଠିନ ବେକ, ସ୍ୱର ପରିବର୍ତ୍ତନ ଏବଂ ବଡ଼ ଲସିକା ଗ୍ରନ୍ଥି ହୋଇପାରେ । ବେକ ପଛକୁ ବୁଲେଇଲେ ଲକ୍ଷଣଗୁଡ଼ିକ ଆହୁରି ଖରାପ ହୋଇପାରେ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଜିଲ୍ଲୂ

**ଜିଲ୍ଲୂ** (ଜନ୍ମ: ୧୯୦୫) ଜଣେ ଭାରତୀୟ ଅଭିନେତ୍ରୀ ଥିଲେ, ଯିଏକି ହିନ୍ଦୀ କଥାଚିତ୍ର ଜଗତରେ କାମ କରୁଥିଲେ । ୧୯୨୪ ମସିହାରୁ ଅଭିନୟ ଜୀବନ ଆରମ୍ଭ କରିବା ପରେ ସେ ଅନେକ ଚରିତ୍ର ଭୂମିକାରେ ଅଭିନୟ କରିଥିଲେ ଏବଂ ୧୯୫୦ ଦଶକରେ *ମଦର୍ ଇଣ୍ଡିଆ* ଓ *ମୁଗଲ୍-ଏ-ଆଜମ୍* ଭଳି ଜଣାଶୁଣା ହିନ୍ଦୀ କଥାଚିତ୍ରରେ ଅଭିନୟ କରିଥିଲେ ।

## ଜନ୍ମ 
ସେ ୧୯୦୫ ମସିହାରେ ବ୍ରିଟିଶ ଭାରତ ଅନ୍ତର୍ଗତ ବମ୍ବେଠାରେ ଜନ୍ମଗ୍ରହଣ କରିଥିଲେ ଓ ଜନ୍ମ ସମୟରେ ତାଙ୍କ ନାମ ଥିଲା ଜୁଲେକା ଇବ୍ରାହାଇନ୍ ।

## ଅଭିନୟ ଜୀବନ 
୧୯୨୪ ମସିହାରେ ସେ ହିନ୍ଦୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲା । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା *ବୀର ଦୁର୍ଗାଦାସ* । ସେ ଯୁବାବସ୍ଥାରେ ଭାରତର ପ୍ରଥମ କଥାକୁହା କଥାଚିତ୍ର *ଆଲାମ ଆରା*ରେ ମଧ୍ୟ କାମ କରିଥିଲେ ।

୧୯୫୦ ଦଶକର ଜଣାଶୁଣା ତଥା ବ୍ୟବସାୟିକ ସଫଳତା ପାଇଥିବା ହିନ୍ଦୀ କଥାଚିତ୍ର *ମଦର ଇଣ୍ଡିଆ* ଏବଂ *ମୁଗଲ-ଏ-ଆଜମ*ରେ ସେ ଅଭିନୟ କରିଥିଲେ । ସେ ଅନେକ କଥାଚିତ୍ରରେ ଛୋଟ ଛୋଟ ଚରିତ୍ର ଅଭିନେତ୍ରୀ ଭାବରେ କାମ କରିଥିଲେ । *ମଦର ଇଣ୍ଡିଆର* ସେ ନାୟିକା ରାଧାଙ୍କ ଶାଶୁ ଏବଂ *ମୁଗଲ-ଏ-ଆଜମର* ମୁଖ୍ୟ ନାୟିକା ଅନାରକଲିଙ୍କ ମାଆ ଭୂମିକାରେ ଅଭିନୟ କରିଥିଲେ । ସେ *ମଦହୋଶ*ରେ ମୀନା କୁମାରୀଙ୍କ ମାଆ ଭୂମିକାରେ ଅଭିନୟ କରିଥିଲେ ।  ମାଆ ଭୂମିକାରେ ସେ ଅଧିକ କାମ କରିଥିବାରୁ, ସେ କଥାଚିତ୍ର ଜଗତରେ **ଜିଲ୍ଲୂ ମାଆ** ଭାବରେ ପରିଚିତ ।

### ଅଭିନୀତ କଥାଚିତ୍ର 
* ୧୯୬୦: *ମୁଗଲ-ଏ-ଆଜମ୍* – ଅନାରକଲିଙ୍କ ମାଆ
* ୧୯୫୭: *ମଦର୍ ଇଣ୍ଡିଆ* – ସୁନ୍ଦର ଚାଚି
* ୧୯୫୧: *ମଦହୋଶ* – ସୋନିର ମାଆ
* ୧୯୫୧: *ସନମ* – ଜୋଗିନୀର ମାଆ
* ୧୯୫୦: *ମଗରୂର୍* – ମନୋହରର ମାଆ
* ୧୯୫୦: *ସବକ୍*
* ୧୯୪୭: *ଜୁଗନୁ* – ଦିଲ୍ଲୀପ କୁମାରଙ୍କ ମାଆ
* ୧୯୪୫: *ତଦବିର*
* ୧୯୪୫: *ନସୀବ*
* ୧୯୪୫: *ଫୁଲ୍*
* ୧୯୪୫: *ବିକ୍ରମାଦିତ୍ୟ*
* ୧୯୪୪: *ଗାଲି*
* ୧୯୩୯: *ପୁକାର୍*
* ୧୯୩୧: *ଆଲମ୍ ଅରା*
* ୧୯୨୪: *ଚନ୍ଦ୍ରଗୁପ୍ତ ଔର୍ ଚାଣକ୍ୟ*
* ୧୯୨୪: *ରଜିୟା ବେଗମ*
* ୧୯୨୪: *ଶାହା ଜେହାନ*
* ୧୯୨୪: *ବୀର ଦୁର୍ଗାଦାସ*

## ମୃତ୍ୟୁ 
୨୦୦୪ ମସିହାରେ ତାଙ୍କର ମୃତ୍ୟୁ ହୋଇଥିଲା । ମୃତ୍ୟୁ ବେଳକୁ ତାଙ୍କୁ ୯୮ ବର୍ଷ ବୟସ ହୋଇଥିଲା ।

## ଆଧାର 
## ବାହାର ଲିଙ୍କ୍ 
* 
*  (Jilloo Maa)
* Rare Pictures of Jillo Bai

ଶ୍ରେଣୀ:୧୯୦୫ ଜନ୍ମ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:୨୦୦୪ ମୃତ୍ୟୁ
ରମେଶବାବୁ ପ୍ରଜ୍ଞାନନନ୍ଦ

**ରମେଶବାବୁ ପ୍ରଜ୍ଞାନନନ୍ଦ** (ଜନ୍ମ: ୧୦ ଅଗଷ୍ଟ ୨୦୦୫) ଜଣେ ଭାରତୀୟ ଚେସ ଗ୍ରାଣ୍ଡମାଷ୍ଟର । ୧୦ ବର୍ଷ ବୟସରେ ସେ ଜଣେ ଆନ୍ତର୍ଜାତୀୟ ମାଷ୍ଟର ହୋଇଥିଲେ, ଯାହାକି ସେତେବେଳେ ସବୁଠାରୁ କନିଷ୍ଠ ବୟସ ଥିଲା ଏବଂ ୧୨ ବର୍ଷ ବୟସରେ ସେ  ଗ୍ରାଣ୍ଡମାଷ୍ଟର ହୋଇଥିଲେ, ସେହି ସମୟରେ ଦ୍ୱିତୀୟ କନିଷ୍ଠ ଥିଲେ ସେ । ୨୨ ଫେବୃଆରୀ ୨୦୨୨ରେ, ୧୬ ବର୍ଷ ବୟସରେ, ର‍୍ୟାପିଡ୍ ଚେସ୍ ଟୁର୍ଣ୍ଣାମେଣ୍ଟରେ ସେ ତତ୍କାଳୀନ ବିଶ୍ୱ ଚାମ୍ପିଅନ୍ ମାଗ୍ନସ୍ କାର୍ଲସେନଙ୍କୁ ପରାସ୍ତ କରିବାରେ ସର୍ବକନିଷ୍ଠ ଖେଳାଳି ହୋଇଥିଲେ । ୧୬ ଅକ୍ଟୋବର ୨୦୨୨ରେ ଗୁକେଶ ଡି ତାଙ୍କର ଏହି ରେକର୍ଡ଼ ଭାବିଥିଲେ ।

## ଚେସ୍ 
୨୦୧୩ ମସିହାରେ ଆୟୋଜିତ ଆଠ ବର୍ଷରୁ କମ ବିଶ୍ୱ ଯୁବ ଚେସ ଚମ୍ପିଆନସିପ୍‌ର ବିଜେତା ହୋଇ ସେ ଏଫ୍ଆଇଡିଇ ମାଷ୍ଟର ଉପାଧି ପାଇଥିଲେ । ୨୦୧୫ ମସିହାରେ ସେ ୧୦ ବର୍ଷରୁ କମ ଉପାଧି ଜିତିଥିଲେ ।

୨୦୧୬ ମସିହାରେ, ସେ ୧୦ ବର୍ଷ, ୧୦ ମାସ ଓ ୧୯ ଦିନ ବୟସରେ ଇତିହାସର ସର୍ବକନିଷ୍ଠ ଆନ୍ତର୍ଜାତୀୟ ମାଷ୍ଟର ହୋଇଥିଲେ । ନଭେମ୍ବର ୨୦୧୭ରେ ବିଶ୍ୱ ଜୁନିଅର ଚେସ ଚାମ୍ପିଅନସିପରେ ସେ ତାଙ୍କର ପ୍ରଥମ ଗ୍ରାଣ୍ଡମାଷ୍ଟର ଉପାଧି ପାଇଥିଲେ ଏବଂ ୪ର୍ଥ ସ୍ଥାନରେ ରହିଥିଲେ । ସେ ୧୭ ଅପ୍ରେଲ ୨୦୧୮ରେ ଗୀସରେ ହେରାକଲିଅନ୍ ଫିସର ମେମୋରିଆଲ୍ ଜିଏମ୍ ନର୍ମା ଟୁର୍ନାମେଣ୍ଟରେ ଦ୍ୱିତୀୟ ଗ୍ରାଣ୍ଡମାଷ୍ଟ ଉପରାଧୀ ପାଇଥିଲେ । ୨୩ ଜୁନ ୨୦୧୮ରେ, ସେ ଇଟାଲୀର ଉର୍ଟିଜାଇଠାରେ ଅନୁଷ୍ଠିତ ଥିବା ଗ୍ରେଡାଇନ୍ ଓପନ୍‌ର ଅଷ୍ଟମ ରାଉଣ୍ଡରେ ଲୁକା ମୋରୋନିଙ୍କୁ ପରାସ୍ତ କରି ୩ୟ ଗ୍ରାଣ୍ଡମାଷ୍ଟର ଉପାଧି ପାଇଥିଲେ ଏବଂ ୧୨ ବର୍ଷ, ୧୦ ମାସ ୧୩ ଦିନ ବୟସରେ ତତ୍କାଳୀନ ଦ୍ୱିତୀୟ କନିଷ୍ଠ ବ୍ୟକ୍ତି ହୋଇଥିଲେ ।

୨୦ ଫେବୃଆରୀ ୨୦୨୨ରେ, ସେ ଚମ୍ପିଆନସ୍ ଚେସ୍ ଟୁର୍ ୨୦୨୦ରେ ତୃତୀୟ ଭାରତୀୟ ଖେଳାଳି ଭାବରେ (ବିଶ୍ୱନାଥନ ଆନନ୍ଦ ଏବଂ ହରିକ୍ରିଷ୍ଣାଙ୍କ ପରେ) ଯେକୌନସି ଫର୍ମାଟରେ ବିଶ୍ୱ ଚମ୍ପିଆନ୍ ମଗ୍‌ନୁସ ଯେକ time ଣସି ସମୟରେ ଫର୍ମାଟରେ ୱାର୍ଲ୍ଡ ଚାମ୍ପିଅନ୍ ମାଗ୍ନସ୍ କାର୍ଲସେନଙ୍କୁ ପରାସ୍ତ କରିଥିଲେ ।

ମଇ ୨୦୨୨ରେ ଚେସେବଲ୍ ମାଷ୍ଟର୍ସ ଅନ୍ଲାଇନ୍ ରାପିଡ୍ ଚେସ୍ ଟୁର୍ଣ୍ଣାମେଣ୍ଟରେ ସେ ପୁଣି ଥରେ ମାଗ୍ନସ୍ କାର୍ଲସେନଙ୍କୁ ପରାସ୍ତ କରି ଫାଇନାଲକୁ ଉନ୍ନୀତ ହୋଇଥିଲେ ଏବଂ ୩ ମାସ ମଧ୍ୟରେ ତାଙ୍କର ଦ୍ୱିତୀୟ ବିଜୟ ଥିଲା ।

ଏଫ୍‌ଟିଏକ୍ସ କ୍ରିପ୍ଟୋ କପ୍ ୨୦୨୨ରେ ସେ ମାଗ୍ନସ୍ କାର୍ଲସେନଙ୍କୁ ୩ ଥର ପରାସ୍ତ କରି ଫାଇନାଲ୍‌କୁ ଯାଇଥିଲେ ।

ଚେସ୍ ବିଶ୍ୱକପ୍ ୨୦୨୩ରେ, ୧୮ ବର୍ଷ ବୟସରେ ଚେସ୍ ବିଶ୍ୱକପ୍ ଫାଇନାଲରେ ପହଞ୍ଚିଥିବା ସର୍ବକନିଷ୍ଠ ଭାରତୀୟ ଖେଳାଳି ଥିଲେ ସେ । ଏହାର ସେମିଫାଇନାଲରେ ସେ ଫାବିଆନୋ କାରୁଆନାଙ୍କୁ ପରାସ୍ତ କରି ଫାଇନାଲକୁ ଯାଇଥିଲେ । ଚେସ ବିଶ୍ୱକପ ଇତିହାସରେ ବିଶ୍ୱନାଥ ଆନନ୍ଦଙ୍କ ପରେ ସେ ଦ୍ୱିତୀୟ ଭାରତୀୟ ଭାବରେ ଫାଇନାଲ ଖେଳିଥିଲେ । ଏହି ଫାଇନାଲ୍‌ରେ ସେ ପରାସ୍ତ ହୋଇଥିଲେ ।

## ବ୍ୟକ୍ତିଗତ ଜୀବନ 
୨୦୦୫ ମସିହାର ଅଗଷ୍ଟ ୧୦ ତାରିଖରେ ପ୍ରଜ୍ଞାନନନ୍ଦ ଚେନ୍ନାଇଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ରମେଶବାବୁ ଜଣେ ବ୍ୟାଙ୍କ କର୍ମଚାରୀ ଏବଂ ତାଙ୍କ ମାଆ ଜଣେ ଗୃହିଣୀ । ସେ ଚେନ୍ନାଇର ଭେଲାମ୍ମାଲ ମେନ୍ କ୍ୟାମ୍ପସରେ ଯୋଗ ଦେଇଥିଲେ । ସେ ମହିଳା ଗ୍ରାଣ୍ଡମାଷ୍ଟର ତଥା ଆନ୍ତର୍ଜାତୀୟ ମାଷ୍ଟର ଆର୍. ବୈଶାଳୀଙ୍କ ଭାଇ ।

## ଆଧାର 
## ବାହାର ଲିଙ୍କ୍ 
* 
* Praggnanandhaa R player profile at Chess.com
* Praggnanandhaa R chess games at 365Chess.com
* 
* 

ଶ୍ରେଣୀ:ଅର୍ଜୁନ ପୁରସ୍କାର ସମ୍ମାନିତ
ଶ୍ରେଣୀ:ଭାରତୀୟ ଚେସ ଖେଳାଳି
ଶ୍ରେଣୀ:ଜୀବିତ ବ୍ୟକ୍ତି
ସୁବୋଧ ପଟ୍ଟନାୟକ (ବହୁବିକଳ୍ପ)

ଆପଣ ଖୋଜୁଥିବା ପ୍ରସଙ୍ଗଟି ତଳଲିଖିତ ପ୍ରସଙ୍ଗମାନଙ୍କ ଭିତରୁ ଗୋଟିଏ ହୋଇଥାଇ ପାରେ:
* ସୁବୋଧ ପଟ୍ଟନାୟକ (୧୯୪୭ ଜନ୍ମ), ୧୯୪୭ ମସିହାରେ ଜନ୍ମିତ ଓଡ଼ିଆ ନାଟ୍ୟକାର, ସଂଳାପ ଲେଖକ, ଗାଳ୍ପିକ ଓ ଗୀତିକାର
* ସୁବୋଧ ପଟ୍ଟନାୟକ, ୧୯୬୪ ମସିହାରେ ଜନ୍ମିତ ଓଡ଼ିଆ ନାଟ୍ୟକାର ଓ ଥିଏଟର ନିର୍ଦ୍ଦେଶକ
ସୁବୋଧ ପଟ୍ଟନାୟକ (୧୯୪୭ ଜନ୍ମ)

**ସୁବୋଧ ପଟ୍ଟନାୟକ** (୧୯୪୭ – ୨୦୧୭) ଜଣେ ଓଡ଼ିଆ ନାଟ୍ୟକାର, ସଂଳାପ ଲେଖକ, ଗାଳ୍ପିକ ଓ ଗୀତିକାର ଥିଲେ । ସେ ତାଙ୍କ ରଚିତ ପୁସ୍ତକ *ହୋ ଭଗତେ* ପାଇଁ ୧୯୯୦ ମସିହାରେ ଏକକ-ନାଟକ ବିଭାଗରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।

## ପେଷା
୧୯୮୪ ମସିହାରେ, ବ୍ରଜରାଜ ମୁଭିଜ‌ଦ୍ୱାରା ନିର୍ମିତ କଥାଚିତ୍ର ଦଣ୍ଡା ବାଳୁଙ୍ଗାରେ ସେ ପ୍ରଥମ କରି ଚିତ୍ରନାଟ୍ୟ ଲେଖିଥିଲେ । ଏହି କଥାଚିତ୍ରଟିର ମୁକ୍ତିଲାଭ କରିବା ପୂର୍ବରୁ ସେ କିଏ କାହାର ଓ ବାଜେ ବଇଁଶୀ ନାଚେ ଘୁଙ୍ଗୁର ଭଳି କଥାଚିତ୍ରରେ ସଂଳାପ ଓ ଚିତ୍ରନାଟ୍ୟ ରଚନା କରିଥିଲେ । ସେ *ମମତା ମାଗେ ମୁଲ*, *ଚକାଭଉଁରି*, *ଜାଇଫୁଲ*, *ପୁଅ ମୋର କଳାଠାକୁର*, *ଜଗା ହାତରେ ପଘା* ଭଳି ଜଣାଶୁଣା କଥାଚିତ୍ରର ଚିତ୍ରନାଟ୍ୟ ରଚନା କରିଥିଲେ । ସେ ୬୦ରୁ ଅଧିକ ଓଡ଼ିଆ କଥାଚିତ୍ର ଓ ୫୦ରୁ ଅଧିକ ନାଟକ ପାଇଁ କାହାଣୀ ଲେଖିଥିଲେ । ତାଙ୍କ ରଚିତ ଏକ ନାଟକ '*ମହାଯାତ୍ରା*' ୨୦୧୦ ମସିହାରେ ପରାଦୀପଠାରେ ଅନୁଷ୍ଠିତ ଜାତୀୟ ଥିଏଟର ମେଳାରେ ପ୍ରଦର୍ଶିତ ହୋଇଥିଲା ।

### କଥାଚିତ୍ର 
## ମୃତ୍ୟୁ
୨୦୧୭ ମସିହାର ସେପ୍ଟେମ୍ବର ୧୬ ତାରିଖରେ କଟକଠାରେ ହୃଦ୍‌ଘାତ ଯୋଗୁଁ ତାଙ୍କର ମୃତ୍ୟୁ ହୋଇଥିଲା । ମୃତ୍ୟୁବେଳକୁ ତାଙ୍କୁ ୭୦ ବର୍ଷ ବୟସ ହୋଇଥିଲା ।

## ଆଧାର 
## ବାହାର ଲିଙ୍କ୍
*

ଶ୍ରେଣୀ:୧୯୪୭ ଜନ୍ମ
ଶ୍ରେଣୀ:୨୦୧୭ ମୃତ୍ୟୁ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ସୁଧାରାଣୀ ଜେନା

**ସୁଧାରାଣୀ ଜେନା** (୬ ଫେବୃଆରୀ ୧୯୪୨ – ୨୨ ଅଗଷ୍ଟ ୨୦୨୩) ଜଣେ ଓଡ଼ିଆ ଅଭିନେତ୍ରୀ ଥିଲେ । ୧୯୬୧ ମସିହାରେ ଓଡ଼ିଆ କଥାଚିତ୍ର ପରିଣାମ ଜରିଆରେ ସେ ଅଭିନୟ କରିବା ଆରମ୍ଭ କରିଥିଲେ ଏବଂ ୧୯୭୬ ମସିହାରୁ ୧୯୯୪ ଯାଏଁ କଥାଚିତ୍ର ଜଗତରେ ସକ୍ରିୟ ଥିଲେ ।

## ଜନ୍ମ, ପରିବା ଓ ଶିକ୍ଷା 
୧୯୪୨ ମସିହାର ଫେବୃଆରୀ ୬ ତାରିଖରେ ସେ ଜନ୍ମଗ୍ରହଣ କରିଥିଲେ । ବୃତ୍ତିଗତ ପେଶାରେ ସେ ଜଣେ ସ୍ତ୍ରୀ ଓ ପ୍ରସୁତି ବିଭାଗର ଡାକ୍ତର ଥିଲେ ।

## ଅଭିନୟ ଜୀବନ 
୧୯୬୧ ମସିହାରେ ସେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲା । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ପରିଣାମ । ଏହା ପରେ ଅଭିନୟ ଜଗତରୁ ଦୂରେଇ ଯାଇଥିଲେ ଏବଂ ପୁଣି ଥରେ ୧୯୭୬ ମସିହାରେ ପ୍ରଥମ ରଙ୍ଗୀନ ଓଡ଼ିଆ କଥାଚିତ୍ର ଗପ ହେଲେବି ସତ ଜରିଆରେ ଅଭିନୟ ଜଗତକୁ ଫେରିଥିଲେ । ସେ ରାମ ବଳରାମ, କାବେରୀ, ଝିଅଟି ସୀତା ପରି, ଶଙ୍ଖ ମହୁରୀ, ଟୋପାଏ ସିନ୍ଦୂର ଦି ପଟ ଶଙ୍ଖା, ଭାଗ୍ୟ ହାତେ ଡୋରି, ଗଢ଼ି ଜାଣିଲେ ଘର ସୁନ୍ଦର ଆଦି କଥାଚିତ୍ରରେ ଅଭିନୟ କରିଥିଲେ ।

ମେଡିକାଲ କଲଜରେ ପଢ଼ିବା ସମୟରେ ସେ ଚାରି ବର୍ଷ ଧରି ନାଟକରରେ ଶ୍ରେଷ୍ଠ ଅଭିନେତ୍ରୀ ଭାବରେ ମିହିର ମୁଖାର୍ଜୀ ସ୍ମୃତି ପୁରସ୍କାର ପାଇଥିଲେ ।

### ଅଭିନୀତ କଥାଚିତ୍ର 
## ମୃତ୍ୟୁ 
ସୁଧାରାଣୀ ୨୦୨୩ ମସିହାର ଅଗଷ୍ଟ ୨୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୧ ବର୍ଷ ବୟସ ହୋଇଥିଲା ।

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:୧୯୪୨ ଜନ୍ମ
ଶ୍ରେଣୀ:୨୦୨୩ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଶାର ଅଭିନେତ୍ରୀ
ଏକଜିମା ହର୍ପେଟିକମ

**ଏକଜିମା ହର୍ପେଟିକମ** ହେଉଛି ଏକ ବ୍ୟାପକ ଭୂତାଣୁ ସଂକ୍ରମଣ ରୋଗ ଯାହା ସ‌ହିତ ଛୋଟ ଛୋଟ ଚମ ଫୋଟକା ଥାଏ ।  ଫୋଟକା ସାଧାରଣତଃ ଅନ୍ୟାନ୍ୟ ଚର୍ମ ସମସ୍ୟା ସ୍ଥାନରେ ଗୋଷ୍ଠୀ ଆକାରରେ ଆରମ୍ଭ ହୁଏ ଏବଂ ଯନ୍ତ୍ରଣାଦାୟକ ହୁଏ । ବୟସ୍କମାନଙ୍କ ଅପେକ୍ଷା ପିଲାମାନେ ଅଧିକ ପ୍ରଭାବିତ ହୁଅନ୍ତି । ଏହାକୁ ପ୍ରଥମେ ୧୮୮୭ ମସିହାରେ ମୋରିଜ୍ କାପୋସି ବର୍ଣ୍ଣନା କରିଥିଲେ ।  ଆଟୋପିକ୍ ଡର୍ମାଟାଇଟିସ୍ ସ୍ଥାନରେ ଏହା ହେଲେ ତାହାକୁ  "ଏକଜେମା ହର୍ପେଟିକମ" କ‌ହନ୍ତି ଏବଂ ଅନ୍ୟାନ୍ୟ ଚର୍ମ ରୋଗ ସ୍ଥାନରେ ହେଲେ ତାହାକୁ "କାପୋସି ଭାରିସେଲିଫର୍ମ ଫୋଟକା" ଶବ୍ଦ କେତେକ ଚିକିତ୍ସକ  ବ୍ୟବହାର କରନ୍ତି । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଅଶ୍ୱିନୀ ଜୋସ

**ଅଶ୍ୱିନୀ ଜୋସ** ଜଣେ ଭାରତୀୟ ଅଭିନେତା ତଥା କଥାଚିତ୍ର ନିର୍ମାତା ଯିଏକି ମୁଖ୍ୟତଃ ମାଲାୟାଲମ୍ କଥାଚିତ୍ର ଜଗତରେ କାମ କରନ୍ତି । ସେ ୨୦୧୮ ମସିହାରେ ମାଲାୟାଲମ କଥାଚିତ୍ର *କୁଇନ୍* ଜରିଆରେ ଅଭିନୟ କରିବା ଆରମ୍ଭ କରିଥିଲେ ।

ଏହାପରେ ସେ ହରିଶ୍ରୀ ଅଶୋକାନଙ୍କ ନିର୍ଦ୍ଦେଶିତ ପ୍ରଥମ କଥାଚିତ୍ର *ଏନ୍ ଇଣ୍ଟରନ୍ୟାସନାଲ୍ ଲୋକାଲ୍ ଷ୍ଟୋରୀ* (୨୦୧୮)ରେ ମୁଖ୍ୟ ନାୟକ ଭାରେ କାମ କରିଥିଲେ । ୨୩ ଅଗଷ୍ଟ ୨୦୧୯ରେ ତାଙ୍କ ଅଭିନୀତ *କୁମ୍ବାରୀସ୍* ମୁକ୍ତିଲାଭ କରିଥିଲା । *ଅନୁରାଗମ୍* କଥାଚିତ୍ରରେ ସେ ନାୟକ ଭାବରେ ଅଭିନୟ କରିବା ସହିତ ଏହାର କାହାଣୀ ମଧ୍ୟ ଲେଖିଥିଲେ ।

## ବ୍ୟକ୍ତିଗତ ଜୀବନ 
୧୭ ମଇ ୨୦୨୩ରେ ସେ ଫେବା ଜନ୍‌ସନ୍‌ଙ୍କୁ ବିବାହ କରିଥିଲେ ।

## ଅଭିନୀତ କଥାଚିତ୍ର 
## ଆଧାର 
## ବାହାର ଆଧାର 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ମାଲାୟଲମ କଥାଚିତ୍ର ଅଭିନେତା
ବର୍ଷା ନାୟକ

**ବର୍ଷା ନାୟକ** ଜଣେ ଭାରତୀୟ ଅଭିନେତ୍ରୀ, ଯିଏକି ଓଡ଼ିଆ କଥାଚିତ୍ର ଜଗତରେ କାମ କରନ୍ତି । ୨୦୧୫ ମସିହାରେ ସେ *ତୁଳସୀ ଅପା* ଜରିଆରେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ଏହି କଥାଚିତ୍ର ପାଇଁ ତାଙ୍କୁ ଓଡ଼ିଶା ସରକାରଙ୍କଦ୍ୱାରା ୨୭ତମ ରାଜ୍ୟ ଚଳଚ୍ଚିତ୍ର ପୁରସ୍କାର ପ୍ରଦାନ କରାଯାଇଥିଲା ।

## ବ୍ୟକ୍ତିଗତ ଜୀବନ 
ବର୍ଷା ଜଗତସିଂହପୁର ଜିଲ୍ଲାର ପାରାଦ୍ୱୀପଠାରେ ଜନ୍ମଗ୍ରହଣ କରିଥିଲେ । ଅଭିନୟ କରିବା ପୂର୍ବରୁ ସେ କରି ହାଇଦ୍ରାବାଦର ଏକ ଆଇଟି କମ୍ପାନୀରେ କାମ କରୁଥିଲେ । ସେ ଓଡ଼ିଆ କଥାଚିତ୍ର ନିର୍ଦ୍ଦେଶକ ଅନୁପମ ପଟ୍ଟନାୟକଙ୍କୁ ବିବାନ କରିଛନ୍ତି ।

## ଅଭିନୟ ଜୀବନ 
ଆଇଟି କମ୍ପାନୀରେ କାମ କରୁଥିବାବେଳେ ଅମିୟ ରଞ୍ଜନ ପଟ୍ଟନାୟକଙ୍କ ନିର୍ଦ୍ଦେଶିତ କଥାଚିତ୍ର *ତୁଳସୀ ଅପା* ପାଇଁ ସେ ଅଡ଼ିସନ୍ ଦେଇଥିଲେ ଏବଂ ପଦ୍ମଶ୍ରୀ ପୁରସ୍କାର ପ୍ରାପ୍ତ ତୁଳସୀ ମୁଣ୍ଡାଙ୍କ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ବିଭିନ୍ନ ଚଳଚ୍ଚିତ୍ର ଉତ୍ସବରେ ୨୦୧୫ରୁ ମୁକ୍ତିଲାଭ କରିଥିଲେ ମଧ୍ୟ ୧୯ ମଇ ୨୦୧୭ରେ ପ୍ରକ୍ଷାଳୟରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟି ପ୍ରଥମ ଓଡ଼ିଆ କଥାଚିତ୍ରଟି ଭାବରେ ଆମାଜନ ପ୍ରାଇମ୍‌ରେ ମୁକ୍ତିଲାଭ କରିଥିଲା ।

## ଅଭିନୀତ କଥାଚିତ୍ର 
## ପୁରସ୍କାର 
## ଆଧାର 
## ବାହାର ଆଧାର 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଶାର ଅଭିନେତ୍ରୀ
ବର୍ଷା ସିଂହ ବରିହା

**ବର୍ଷା ସିଂହ ବରିହା** ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ କାର୍ଯ୍ୟ କରୁଛନ୍ତି । ୨୦୨୨ ମସିହାରେ ପଦ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ-ନିର୍ବାଚନରେ ସେ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚରେ, ସେ ପଦ୍ମପୁରରୁ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ତାଙ୍କ ବାପାଙ୍କ ନାମ ବିଜୟ ରଞ୍ଜନ ସିଂହ ବରିହା ଓ ମାଅଙ୍କ ନାମ ତିଳୋତ୍ତମା ସିଂହ ବରିହା । ତାଙ୍କ ବାପା ଓଡ଼ିଶା ରାଜନୀତିରେ ସକ୍ରିୟ ଥିଲେ । ତାଙ୍କ ଶଶୁର ରମାରଞ୍ଜନ ବଳିଆରସିଂହ ମଧ୍ୟ ରାଜନୀତିରେ ସକ୍ରିୟ ଅଛନ୍ତି ।

## ରାଜନୈତିକ ଜୀବନ 
ବର୍ଷା ତାଙ୍କ ବାପାଙ୍କ ମୃତ୍ୟୁ ପରେ ରାଜନୀତିରେ ଯୋଗ ଦେଇଥିଲେ ଏବଂ ପରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ୨୦୨୨ ମସିହାରେ ପଦ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରେ ହୋଥିବା ଉପ-ନିର୍ବାଚନରେ ସେ ବିଜେଡିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୧,୨୦,୮୦୭ ଖଣ୍ଡ ଭୋଟ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀଙ୍କୁ ୪୨,୬୭୯ ଖଣ୍ଡ ଭୋଟରେ ପରାସ୍ତ କରି ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ବିଜୁ ଜନତା ଦଳ ରାଜନେତା
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧୭ଶ ଓଡ଼ିଶା ବିଧାନ ସଭାର ସଭ୍ୟ
ସୋଲରିଆମଫେଟୋଲ

,

**ସୋଲରିଆମଫେଟୋଲ, ଏକ ବେପାର ନାମ** **ସୁନୋସି,** ହେଉଛି ଏକ ଔଷଧ ଯାହା  ନିଦ୍ରାବେଶ, ଏବଂ ଅବରୋଧକାରୀ ନିଦ୍ରା ଶ୍ୱାସରୋଧ ସହିତ ଜଡ଼ିତ ଅତ୍ୟଧିକ ନିଦ୍ରାର ଚିକିତ୍ସା କରିବା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଅଇ, ଉଦ୍‌ବେଗ ଏବଂ ଶୋଇବାରେ ଅସୁବିଧା ହୋଇପାରେ । ଏହା ଏକ ନରେପିନେଫ୍ରିନ - ଡୋପାମିନ ରିଅପଟେକ୍ ଇନହିବିଟର (NDRI); ଯଦିଓ ଏହା କିପରି ଜାଗ୍ରତତାକୁ ଉନ୍ନତ କରେ ତାହା ସଂପୂର୍ଣ୍ଣ ସ୍ପଷ୍ଟ ନୁହେଁ ।

୨୦୧୯ ମସିହାରେ ଆମେରିକାରେ ଏବଂ ୨୦୨୦ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବ‌ହାର ପାଇଁ **ସୋଲରିଆମଫେଟୋଲ** ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ଏହା ଏକ ଅନୁସୂଚୀତ ଚତୁର୍ଥ ନିୟନ୍ତ୍ରିତ ପଦାର୍ଥ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରୀଧର ପଣିକ୍କର ସୋମନାଥ

**ଶ୍ରୀଧର ପଣିକ୍କର ସୋମନାଥ** (, ଜନ୍ମ: ଜୁଲାଇ ୧୯୬୩), ବା **ଏସ. ସୋମନାଥ** ଭାବରେ ଜଣାଶୁଣା, ଜଣେ ଭାରତୀୟ ମହାକାଶ ଇଞ୍ଜିନିୟର ଏବଂ ଭାରତୀୟ ମହାକାଶ ଗବେଷଣା ସଂସ୍ଥାର ଅଧକ୍ଷ । ତାଙ୍କ ଅଧ୍ୟକ୍ଷତାରେ, ଇସ୍ରୋର ୩ୟ ଭାରତୀୟ ଜହ୍ନ ଅନୁସନ୍ଧାନ ପାଇଁ ଚନ୍ଦ୍ରଯାନ-୩ର ଉତ୍‌କ୍ଷେପଣ କରାଯାଇଥିଲା ଏବଂ ଏହାର ବିକ୍ରମ ଓ ପ୍ରଜ୍ଞାନ ରୋଭର୍ ଚନ୍ଦ୍ରର ଦକ୍ଷିଣ ମେରୁ ଅଞ୍ଚଳ ନିକଟରେ ୨୩ ଅଗଷ୍ଟ ୨୦୨୩ରେ ଅବତରଣ କରିଥିଲା । ଏହି ଚନ୍ଦ୍ର-ଅଭିଯାନର ସଫଳତା ଫଳରେ ଭାରତ ପ୍ରଥମ ଦେଶ ଭାବରେ ଚନ୍ଦ୍ରର ଦକ୍ଷିଣ ମେରୁରେ ମହାକାଶ ଯାନ ଅବତରଣ କରିଥିଲା ଏବଂ ଚତୁର୍ଥ ଦେଶ ଭାବରେ ସୁରୁଖୁରୁରେ ଚନ୍ଦ୍ରପୃଷ୍ଠରେ ଅବତରଣ କରିଥିଲେ ।

ସୋମନାଥ ଥିରୁଅନନ୍ତପୁରମସ୍ଥିତ ବିକ୍ରମ ସାରାଭାଇ ସ୍ପେସ୍ ସେଣ୍ଟର ଏବଂ ଲିକ୍ୱିଇଡ୍ ପ୍ରପୁଲ୍ସନ୍ ସିଷ୍ଟମ୍ ସେଣ୍ଟରର ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ । ସେ ମହାକାଶ ଯାନର ଲଞ୍ଚ ଯାନର ଡିଜାଇନ, ସିଷ୍ଟମ ଇଞ୍ଜିନିୟରିଂ, ଗଠବ ଡିଜାଇନ, ଗଠନ ଡାଇନାମିକ୍ସ ଏବଂ ପାଇରୋଟେକ୍‌ନିକ୍ସ କ୍ଷେତ୍ରରେ କାମ କରିଛନ୍ତି ।

## ପ୍ରାଥମିକ ଜୀବନ ଏବଂ ଶିକ୍ଷା 
ସୋମନାଥ କେରଳର ଥୁରାବୁରସ୍ଥିତ ଟଙ୍କମ୍ମାଠାରେ ଏକ ମାଲାୟଲମ୍ ଭାଷାଭାଷୀ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଭି. ଶ୍ରୀଧର ପଣିକ୍କର ଜଣେ ହିନ୍ଦୀ ଶିକ୍ଷକ ଥିଲେ ।

ସୋମନାଥ ଆରୁରସ୍ଥିତ ସେଣ୍ଟ ଅଗଷ୍ଟାଇନ ହାଇସ୍କୁଲରେ ପାଠ ପଢ଼ିଥିଲେ ଏବଂ ମହାରାଜା କଲେଜ ଏର୍ନାକୁଲମରୁ ତାଙ୍କର ବିଶ୍ୱବିଦ୍ୟାଳୟ ପୂର୍ବବର୍ତ୍ତୀ ଶିକ୍ଷା ସମାପ୍ତ କରିଥିଲେ । ସେ କେରଳ ବିଶ୍ୱବିଦ୍ୟାଳୟ ଅଧିନରେ ଥିବା ଥଙ୍ଗାଲ କଞ୍ଜୁ ମୁସାଲିଆ କଲେଜ୍ ଅଫ୍ ଇଞ୍ଜିନିୟରିଂ, କୋଲ୍ଲମରୁ ମେକାନିକାଲ୍ ଇଞ୍ଜିନିୟରିଂରେ ସ୍ନାତନ କରିଥିଲେ । ସେ ବାଙ୍ଗାଲୋରସ୍ଥିତ ଇଣ୍ଡିଆନ୍ ଇନିଷ୍ଟିଚ୍ୟୁଟ୍ ଅଫ୍ ସାଇନ୍ସରୁ ଇଞ୍ଜିନିୟରିଂରେ ସ୍ନାତକୋତ୍ତର କରିଛନ୍ତି ।

## ପେଷା 
ସ୍ନାତକୋତ୍ତର ପରେ ସୋମନାଥ ୧୯୮୫ ମସିହାରେ ବିକ୍ରମ ସାରାଭାଇ ସ୍ପେସ୍ ସେଣ୍ଟରରେ ଯୋଗ ଦେଇଥିଲେ । ସେ ପ୍ରାରମ୍ଭିକ ପର୍ଯ୍ୟାୟରେ ପୋଲାର ସାଟେଲାଇଟ୍ ଲଞ୍ଚ ଭେଇକିଲ୍ ପ୍ରକଳ୍ପ ସହିତ ଜଡ଼ିତ ଥିଲେ । ସେ ବିକ୍ରମ ସାରାଭାଇ ସ୍ପେସ୍ ସେଣ୍ଟରର ସହଯୋଗୀ ନିର୍ଦ୍ଦେଶକ ଭାବରେ କାର୍ଯ୍ୟ କରିବା ସହିତ ୨୦୧୦ ମସିହାରେ ଜିଓସିଙ୍କ୍ରୋନସ୍ ସାଟେଲାଇଟ୍ ଲଞ୍ଚ ଭେଇକିଲ୍ ମାର୍କ ୩ ଲଞ୍ଚ ଭେଇକିଲ୍ ପ୍ରକଳ୍ପର ନିର୍ଦ୍ଦେଶକ ଭାବରେ କାମ କରିଥିଲେ । ନଭେମ୍ବର ୨୦୧୪ ପର୍ଯ୍ୟନ୍ତ ସେ ପ୍ରପୁଲସନ୍ ଏବଂ ସ୍ପେସ୍ ଅର୍ଡିନାନ୍ସ ସଂସ୍ଥାର ଉପ-ନିର୍ଦ୍ଦେଶକ ଭାବରେ କାମ କରିଥିଲେ ।

## ଆଧାର 
## ବାହାର ଆଧାର 
* 

 
ଶ୍ରେଣୀ:୧୯୬୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ମହାକାଶ ଗବେଷଣା ସଂସ୍ଥାର ବ୍ୟକ୍ତି
ପ୍ରିୟେ ତୁ ମୋ ସିଏ

**ପ୍ରିୟେ ତୁ ମୋ ସିଏ** ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଝିଲିକ ଭଟ୍ଟାଚାର୍ଯ୍ୟ । ଶରଣାରବିନ୍ଦ ଓଝା ଏହି କଥାଚିତ୍ରଟିର କାହାଣୀ ଓ ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ସୁଧାଂଶୁ ମୋହନ ସାହୁ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅମ୍ଳାନ ଦାସ ଓ ଏଲିନା ସାମନ୍ତରାୟ । ବବି ମିଶ୍ର, ଅଭିଶେକ ଗିରି, ବିଭୂତି ତ୍ରିପାଠୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୩ ମସିହାର ଜୁନ ୨୯ ତାରିଖରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା ।

## ଅଭିନୟ
* ଅମ୍ଳାନ ଦାସ
* ଏଲିନା ସାମନ୍ତରାୟ
* ବବି ମିଶ୍ର

* ଚୌଧୁରୀ ଜୟପ୍ରକାଶ ଦାସ
* ଅସୀତ ପତି
* ଭୂପତି ତ୍ରିପାଠୀ
* ସୁଧାଂଶୁ ମୋହନ ସାହୁ
* ସୋମା ଭୌମିକ
* ଈଶା ବେବର୍ତ୍ତା
* ଛନ୍ଦିତା ପାଢ଼ୀ

* ଦିବ୍ୟା ମହାନ୍ତି ନିର୍ମଳ ନାୟକ ଓ ଅରୁଣ ମନ୍ତ୍ରୀ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ସତ୍ୟଜିତ ପ୍ରଧାନ, ସୁଭାଶିଷ ସାହୁ, କୁଳଦୀପ ପଟ୍ଟନାୟକ, ହ୍ୟୁମାନ ସାଗର, ଅନନ୍ୟା ଶ୍ରୀତମ ନନ୍ଦ, ଅସୀମା ପଣ୍ଡା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ବିବାଦ 
ଏହି କଥାଚିତ୍ରଟିରେ ଏକ ଦୃଶ୍ୟରେ ଜାତିଆଣ ଆକ୍ଷେପକୁ ନେକ ବିବାଦ ଉଠିଥିଲା । ଏଥିରେ ଅଣ-ସାମ୍ବିଧାନିକ ଶବ୍ଦର ପ୍ରୟୋଗ କରାଯାଇଥିଲା । ଫଳରେ ଏହାର ବିରୋଧ କରି ଦଳିତ ମଞ୍ଚ ଥାନାରେ ଅଭିଯୋଗ କରିଥିଲେ ।

## ଆଧାର
## ବାହାର ଆଧାର
* 

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ଅଳକା ମହାନ୍ତି

**ଅଳକା ମହାନ୍ତି** (ଜନ୍ମ: ୫ ମଇ ୧୯୬୭) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ କାର୍ଯ୍ୟ କରୁଛନ୍ତି । ୨୦୨୨ ମସିହାରେ ବ୍ରଜରାଜନଗର ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ-ନିର୍ବାଚନରେ ସେ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଅଳକା ୧୯୬୭ ମସିହାର ମଇ ୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନବୀନ ଚନ୍ଦ୍ର ପଟ୍ଟନାୟକ । ତାଙ୍କ ପତି କିଶୋର କୁମାର ମହାନ୍ତି ଓଡ଼ିଶା ରାଜନୀତିରେ ସକ୍ରିୟ ଥିଲେ ଏବଂ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ ।

## ରାଜନୈତିକ ଜୀବନ 
ଅଳକା ବିଜୁ ଜନତା ଦଳର କର୍ମୀ ଭାବରେ ସକ୍ରିୟ ଅଛନ୍ତି । ସେ ତାଙ୍କ ସ୍ୱାମୀଙ୍କ ମୃତ୍ୟୁ ପରେ ୨୦୨୨ ମସିହାରେ ବ୍ରଜରାଜନଗର ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ-ନିର୍ବାଚନରେ ବିଜେଡିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୯୩,୯୫୩ ଖଣ୍ଡ ଭୋଟ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀଙ୍କୁ ୬୬,୧୨୨ ଖଣ୍ଡ ଭୋଟ୍‌ରେ ପରାସ୍ତ କରି ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଆଧାର 
ଶ୍ରେଣୀ:୧୯୬୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଝାରସୁଗୁଡ଼ା ଜିଲ୍ଲାର ଲୋକ
ଶ୍ରେଣୀ:ବିଜୁ ଜନତା ଦଳ ରାଜନେତା
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଆ ଲୋକ
ବିକାଶ (ରକେଟ ଇଞ୍ଜିନ)

**ବିକାଶ** (ବିକ୍ରମ ଅମ୍ବାଲାଲ ସାରାଭାଇଙ୍କ ପ୍ରାରମ୍ଭିକ ନାମରୁ ନାମିତ, ***VIK***ram ***A***mbalal ***S***arabhai) ହେଉଛି ୧୯୭୦ ଦଶକରେ ଲିକ୍ୱିଡ୍ ପ୍ରୋପଲସନ୍ ସିଷ୍ଟମ୍ ସେଣ୍ଟରଦ୍ୱାରା ପରିକଳ୍ପିତ ଏବଂ ଡିଜାଇନ୍ କରାଯାଇଥିବା ତରଳ ଇନ୍ଧନ ଯୁକ୍ତ ରକେଟ୍ ଇଞ୍ଜିନର ଏକ ପରିବାର | ଏହି ଡିଜାଇନ୍ ରାସାୟନିକ ଚାପ ପ୍ରଣାଳୀ ସହିତ ଭାଇକିଂ ଇଞ୍ଜିନର ଲାଇସେନ୍ସପ୍ରାପ୍ତ ସଂସ୍କରଣ ଉପରେ ଆଧାରିତ ଥିଲା । ପ୍ରାରମ୍ଭିକ ଉତ୍ପାଦନ ବିକାଶ ଇଞ୍ଜିନରେ କିଛି ଆମଦାନୀ ହୋଇଥିବା ଫ୍ରାନ୍ସ ଉପାଦାନ ବ୍ୟବହାର କରାଯାଇଥିଲା ଯାହା ପରବର୍ତ୍ତୀ ସମୟରେ ଘରୋଇ ସ୍ତରରେ ଉତ୍ପାଦିତ ସମକକ୍ଷଦ୍ୱାରା ବଦଳାଯାଇଥିଲା । ଏହା ପୋଲାର ସାଟେଲାଇଟ୍ ଲଞ୍ଚ ଭେଇକିଲ (ପିଏସଏଲଭି), ଜିଓସିନକ୍ରୋନାସ୍ ସାଟେଲାଇଟ୍ ଲଞ୍ଚ ଭେଇକିଲ (ଜିଏସଏଲଭି) ଏବଂ ଏଲଭିଏମ୩ରେ ମହାକାଶ ଉତକ୍ଷେପଣ ପାଇଁ ବ୍ୟବହୃତ ହୁଏ ।

ପିଏସଏଲଭିର ଦ୍ୱିତୀୟ ପର୍ଯ୍ୟାୟ, ବୁଷ୍ଟର ଏବଂ ଜିଏସଏଲଭି ମାର୍କ ୧ ଓ ୨ର ଦ୍ୱିତୀୟ ପର୍ଯ୍ୟାୟ ଏବଂ ଏଲଭିଏମ୩ର ମୂଳ ପର୍ଯ୍ୟାୟକୁ ଶକ୍ତି ଯୋଗାଇବା ପାଇଁ ବିକାଶ ଇଞ୍ଜିନ ବ୍ୟବହାର କରାଯାଏ । ପିଏସଏଲଭି, ଜିଏସଏଲଭି ମାର୍କ ୧ ଏବଂ ୨ରେ ବିକାଶ ଇଞ୍ଜିନ ପାଇଁ ପ୍ରୋପେଲାଣ୍ଟ ଲୋଡିଂ ୪୦ ଟନ୍ ହୋଇଥିବା ବେଳେ ଏଲଭିଏମ୩ରେ ୫୫ ଟନ୍ ରହିଛି।

## ଇତିହାସ 
୧୯୭୪ ମସିହାରେ ସୋସିଏଟ୍ ୟୁରୋପେନ୍ ଡି ପ୍ରୋପଲସନ୍ ଇସ୍ରୋଠାରୁ ୧୦୦ ବର୍ଷର ଇଞ୍ଜିନିୟରିଂ କାମ ବଦଳରେ ଭାଇକିଙ୍ଗ୍ ଇଞ୍ଜିନ୍ ଟେକ୍ନୋଲୋଜି ହସ୍ତାନ୍ତର କରିବାକୁ ରାଜି ହୋଇଥିଲେ। ଅଧିଗ୍ରହଣ ହୋଇଥିବା ଜ୍ଞାନକୌଶଳରୁ ନିର୍ମିତ ପ୍ରଥମ ଇଞ୍ଜିନକୁ ୧୯୮୫ ମସିହାରେ ଇସ୍ରୋରେ ନମ୍ବି ନାରାୟଣନ ଏବଂ ତାଙ୍କ ଦଳ ସଫଳତାର ସହ ପରୀକ୍ଷଣ କରିଥିଲେ ଏବଂ ଏହାର ନାମ *ବିକାଶ* ରଖିଥିଲେ ।

## ପ୍ରଯୁକ୍ତି କୌଶଳ 
ବାଆଁ|thumb|300x300_ପିକସେଲ|ବିକାଶ ଇଞ୍ଜିନ ସହ ପିଏସଏଲଭି-ସି୫୦ ଦ୍ୱିତୀୟ ପର୍ଯ୍ୟାୟ
ଏହି ଇଞ୍ଜିନରେ ଇନ୍ଧନ ଭାବରେ ପ୍ରାୟ ୪୦ ମେଟ୍ରିକ୍ ଟନ୍ ୟୁଡିଏମ୍ଏଚ୍ ଏବଂ ଅକ୍ସିଡାଇଜର ଭାବରେ ନାଇଟ୍ରୋଜେନ୍ ଟେଟ୍ରୋକ୍ସାଇଡ୍ (ଏନ୍ ୨ଓ୪) ସର୍ବାଧିକ ୭୨୫ କେଏନ୍ ବ୍ୟବହାର କରାଯାଇଥାଏ। ଇଞ୍ଜିନର ଉନ୍ନତ ସଂସ୍କରଣରେ ପୁରୁଣା ସଂସ୍କରଣରେ ୫୨.୫ ବାର୍ ତୁଳନାରେ ୫୮.୫ ବାର‌ର ଚେମ୍ବର ଚାପ ରହିଛି ଏବଂ ଏହା ୮୦୦ କେଏନ୍ ରଚାପ ଉତ୍ପାଦନ କରେ । ଏହି ଇଞ୍ଜିନ ଜିମ୍ବଲିଂ କରିବାରେ ସକ୍ଷମ ।

୨୦୧୮ରୁ ଉତକ୍ଷେପଣ ପାଇଁ ବିକାଶ ଇଞ୍ଜିନର ୬% ବର୍ଦ୍ଧିତ ଥ୍ରଷ୍ଟ ଭର୍ସନ ବିକଶିତ କରାଯାଇଥିଲା । ୨୯ ମାର୍ଚ୍ଚ ୨୦୧୮ରେ ଜିସାଟ୍ ୬ଏ ଉତକ୍ଷେପଣ ଦ୍ୱିତୀୟ ପର୍ଯ୍ୟାୟରେ ଏହା ପ୍ରଦର୍ଶିତ ହୋଇଥିଲା। ଭବିଷ୍ୟତ ଅଭିଯାନରେ ୪ଟି ବିକାଶ ଇଞ୍ଜିନ୍ ପ୍ରଥମ ପର୍ଯ୍ୟାୟ ବୁଷ୍ଟର ପାଇଁ ଏହା ବ୍ୟବହୃତ ହେବ।

## ଆଧାର 
ଶ୍ରେଣୀ:ଭାରତୀୟ ରକେଟ ଇଞ୍ଜିନ
ଧୋ'ରେ ବାବୁ ଧୋ'

'''ଧୋ'ରେ ବାବୁ ଧୋ'''' ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୀତାରାମ ଅଗ୍ରୱାଲ ଓ ନମିତା ଅଗ୍ରୱାଲ । ଅଭିନେତା ହରିହର ମହାପାତ୍ର ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ଲେଖିଥିଲେ ।

ଏହି କଥାଚିତ୍ରଟି ୨୦୨୩ ମସିହାର ଅପ୍ରେଲ ୧୪ ତାରିଖ, ପଣା ସଂକ୍ରାନ୍ତି ଦିନ ମୁକ୍ତିଲାଭ କରିଥିଲା । ପ୍ରଥମେ ଏହି କଥାଚିତ୍ରଟିର ଶୀର୍ଷ 'ଧୋରେ ବାଇଆ ଧୋ' ଥିଲା, କିନ୍ତୁ ପରେ ଏହାର ଶୀର୍ଷକ ପରିବର୍ତ୍ତନ କରାଯାଇଥିଲା ।

## ଅଭିନୟ
* ହରିହର ମହାପାତ୍ର
* ଦିବ୍ୟା ମହାନ୍ତି
* ସାତ୍ୟକି ମିଶ୍ର
* ପିଙ୍କି ପ୍ରଧାନ
* ବବି ମିଶ୍ର
* ବ୍ରଜ ସିଂହ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ଦୀପ୍ତିରେଖା ପାଢ଼ୀ, ଅଭିଜିତ ମଜୁମଦାର, ହ୍ୟୁମାନ ସାଗର, ହରିହର ମହାପାତ୍ର, ଦିବ୍ୟା ମହାନ୍ତି, ସାଇନି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । ଏହି କଥାଚିତ୍ରରେ ୫ଟି ଗୀତ ଥିଲା ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ଲିଙ୍କୋମାଇସିନ

**ଲିଙ୍କୋମାଇସିନ**, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ **ଲିଙ୍କୋସିନ,** ଏକ ଆଣ୍ଟିବାୟୋଟିକ ଔଷଧ ଯାହା ସ୍ଟାଫିଲୋକୋକାଇ ଓ ସ୍ଟ୍ରେପ୍ଟୋକୋକାଇ ଜୀବାଣୁ ସଂକ୍ରମଣର ଚିକିତ୍ସା ପାଇଁ ବ୍ୟବହୃତ ହୁଏ । ଅନ୍ୟ କୋଣସି ବିକଳ୍ପ ଔଷଧ ଉପଯୁକ୍ତ ନ ହେଲେ ଏହା ଅବଶେଷରେ ବ୍ୟବହାର କରିବାକୁ ସୁପାରିଶ କରାଯାଏ ।  ଏହା ଷ୍ଟ୍ରେପ୍ଟୋମାଇସେସ ଲିଙ୍କୋଲନେନସିସରୁ ତିଆରି ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଭାରତୀୟ ଜାତୀୟ ମହାକାଶ ଗବେଷଣା କମିଟି

ମହାକାଶ ଗବେଷଣାର ଆବଶ୍ୟକତାକୁ ସ୍ୱୀକାର କରି ବୈଜ୍ଞାନିକ ବିକ୍ରମ ସାରାଭାଇଙ୍କ ଅନୁରୋଧକ୍ରମେ ଭାରତର ପ୍ରଥମ ପ୍ରଧାନମନ୍ତ୍ରୀ ପଣ୍ଡିତ ଜବାହରଲାଲ ନେହେରୁ ୧୯୬୨ ମସିହାରେ ଆଣବିକ ଶକ୍ତି ବିଭାଗ ଅଧୀନରେ ଭାରତୀୟ ମହାକାଶ ଗବେଷଣା ପାଇଁ **ଭାରତୀୟ ଜାତୀୟ ମହାକାଶ ଗବେଷଣା କମିଟି** (**Indian National Committee for Space Research** (**INCOSPAR**)) ପ୍ରତିଷ୍ଠା କରିଥିଲେ । ଏହା ଭାରତୀୟ ମହାକାଶ କାର୍ଯ୍ୟକ୍ରମ ପ୍ରସ୍ତୁତ କରିବାକୁ ପ୍ରତିଶ୍ରୁତିବଦ୍ଧ ହୋଇଥିଲା । ସେତେବେଳେ ଏହି କମିଟି ଟାଟା ଇନଷ୍ଟିଚ୍ୟୁଟ୍ ଅଫ୍ ଫଣ୍ଡାମେଣ୍ଟାଲ ରିସର୍ଚ୍ଚର ଏକ ଅଂଶ ଥିଲା । ଏହି କମିଟି ମହାକାଶ ବିଜ୍ଞାନ ଓ ଗବେଷଣା କ୍ଷେତ୍ରରେ ଆଣବିକ ଶକ୍ତି ବିଭାଗର ଦାୟିତ୍ୱ ନେଇଥିଲା। ଏହି କମିଟି ଗଠନରେ ଡିଏଇର ତତ୍କାଳୀନ ନିର୍ଦ୍ଦେଶକ ହୋମି ଭାଭା ପ୍ରମୁଖ ଭୂମିକା ଗ୍ରହଣ କରିଥିଲେ ।

ଭାରତର ଦକ୍ଷିଣ ମୁଣ୍ଡରେ ଥିବା ତୁମ୍ବାଠାରେ ତୁମ୍ବା ଇକ୍ୱେଟୋରିଆଲ ରକେଟ୍ ଲଞ୍ଚିଂ ଷ୍ଟେସନ୍ (ଟିଇଆରଏଲ୍ଏସ୍) ସ୍ଥାପନ କରିବାକୁ ଇନକୋସ୍ପାର୍ ନିଷ୍ପତ୍ତି ନେଇଥିଲା। ଭାରତୀୟ ଅର୍ଡିନେନ୍ସ ଫ୍ୟାକ୍ଟ୍ରିରୁ ଆଇଓଏଫ୍ଏସ୍ ଅଧିକାରୀମାନଙ୍କୁ ରକେଟ ନିର୍ମାଣରେ ବ୍ୟବହୃତ ପ୍ରୋପେଲାଣ୍ଟ ଏବଂ ଉନ୍ନତ ଆଲୋକ ସାମଗ୍ରୀ ବିଷୟରେ ସେମାନଙ୍କ ଜ୍ଞାନକୁ ଉପଯୋଗ କରିବା ପାଇଁ ଅଣାଯାଇଥିଲା । ଆଇଓଏଫଏସ ଅଧିକାରୀ ଏଚଜିଏସ ମୂର୍ତ୍ତିଙ୍କୁ ତୁମ୍ବା ଇକ୍ୱେଟୋରିଆଲ ରକେଟ୍ ଲଞ୍ଚିଂ ଷ୍ଟେସନର ପ୍ରଥମ ନିର୍ଦ୍ଦେଶକ ଭାବରେ ନିଯୁକ୍ତ କରାଯାଇଥିଲା, ଯେଉଁଠାରେ ସାଉଣ୍ଡିଂ ରକେଟ୍ ନିକ୍ଷେପ କରାଯାଇଥିଲା, ଯାହା ଭାରତରେ ଉପର ବାୟୁମଣ୍ଡଳୀୟ ଗବେଷଣାର ଆରମ୍ଭ ଥିଲା । ପରବର୍ତ୍ତୀ ସମୟରେ ରୋହିଣୀ ନାମକ ଏକ ସ୍ୱଦେଶୀ ଶୃଙ୍ଖଳିତ ରକେଟ ବିକଶିତ ହୋଇଥିଲା ଏବଂ ୧୯୬୭ ମସିହାରୁ ଏହାର ଉତକ୍ଷେପଣ ଆରମ୍ଭ ହୋଇଥିଲା । ଅନ୍ୟ ଜଣେ ଆଇଓଏଫଏସ ଅଧିକାରୀ ୱାମନ ଦତ୍ତାତ୍ରେୟ ପଟବର୍ଦ୍ଧନ ଏହି ରକେଟ ପାଇଁ ପ୍ରୋପେଲାଣ୍ଟ ବିକଶିତ କରିଥିଲେ । ଏପିଜେ ଅବଦୁଲ କଲାମ (ଯିଏ ପରବର୍ତ୍ତୀ ସମୟରେ ଭାରତର ରାଷ୍ଟ୍ରପତି ହୋଇଥିଲେ) ଇନକୋସ୍ପାର୍ ଗଠନ କରୁଥିବା ରକେଟ୍ ଇଞ୍ଜିନିୟରଙ୍କ ପ୍ରାରମ୍ଭିକ ଦଳ ମଧ୍ୟରୁ ଅନ୍ୟତମ ଥିଲେ ।

୧୯୬୯ ମସିହାରେ ଇନକୋସ୍ପାର‌କୁ ବନ୍ଦ କରାଯାଇ ଭାରତୀୟ ମହାକାଶ ଗବେଷଣା ସଂସ୍ଥା (ଇସ୍ରୋ)  ପ୍ରତିଷ୍ଠା କରାଯାଇଥିଲା।

## ଆଧାର 
ଶ୍ରେଣୀ:ଭାରତୀୟ ମହାକାଶ ଗବେଷଣା ସଂସ୍ଥା
ଦୀପାଳି ଦାସ

**ଦୀପାଳି ଦାସ** (ଜନ୍ମ: ୨୭ ଜାନୁଆରୀ ୧୯୯୭) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ ଥରେ କାର୍ଯ୍ୟ କରିଛନ୍ତି । ୨୦୨୩ ମସିହାରେ ଝାରସୁଗୁଡ଼ା ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ-ନିର୍ବାଚନରେ ସେ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଦୀପାଳି ୧୯୯୭ ମସିହାର ଜାନୁଆରୀ ୨୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ନବ କିଶୋର ଦାସ ଜଣେ ରାଜନେତା ଥିଲେ ଏବଂ ତାଙ୍କ ମାଆଙ୍କ ନାମ ମୀନତି ଦାସ ।

## ରାଜନୈତିକ ଜୀବନ 
ଦୀପାଳୀ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ ସକ୍ରିୟ ଅଛନ୍ତି । ତାଙ୍କ ବାପାଙ୍କ ମୃତ୍ୟୁ ପରେ ୨୦୨୩ ମସିହାରେ ଝାରସୁଗୁଡ଼ା ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ-ନିର୍ବାଚନରେ ସେ ବିଜେଡିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୧ ଲକ୍ଷ ୭ ହଜାର ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀଙ୍କୁ ୪୮,୭୨୧ ଖଣ୍ଡ ଭୋଟରେ ପରାସ୍ତ କରି ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୫ ଜୁନ ୨୦୨୪ ଯାଏଁ, ଏହି ବିଧାନ ସଭାର କାର୍ଯ୍ୟକାଳ ଶେଷ ହେବା ପର୍ଯ୍ୟନ୍ତ ସେ କାମ କରିଥିଲେ ।

୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ଝାରସୁଗୁଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୮୯,୭୭୨ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ଟଙ୍କଧର ତ୍ରିପାଠୀଙ୍କଠାରୁ ୧,୩୩୩ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।

## ଆଧାର 
## ବାହାର ଆଧାର 
* 

ଶ୍ରେଣୀ:୧୯୯୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଝାରସୁଗୁଡ଼ା ଜିଲ୍ଲାର ଲୋକ
ଶ୍ରେଣୀ:ବିଜୁ ଜନତା ଦଳ ରାଜନେତା
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବିଜୁ ଜନତା ଦଳ ରାଜନେତା
ସୂର୍ଯ୍ୟବଂଶୀ ସୂରଜ

**ସୂର୍ଯ୍ୟବଂଶୀ ସୂରଜ** (ଜନ୍ମ: ୧୮ ମଇ ୧୯୯୫) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ତଥା ମନ୍ତ୍ରୀ ଭାବରେ କାର୍ଯ୍ୟ କରୁଛନ୍ତି । ୨୦୨୨ ମସିହାରେ ଧାମନଗର ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ-ନିର୍ବାଚନରେ ସେ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୨୪ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ, ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ସୂରଜ ୧୯୯୫ ମସିହାର ମଇ ୧୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ବିଷ୍ଣୁ ଚରଣ ସେଠୀ ଜଣେ କବି ତଥା ରାଜନେତା ଥିଲେ, ଯିଏକି ଓଡ଼ିଶା ବିଧାନ ସଭାକୁ ଦୁଇଥର ନିର୍ବାଚିତ ହୋଇଥିଲେ ଓ ତାଙ୍କ ମାଆ ଉର୍ମିଳାରାଣୀ ପାଣିଗ୍ରାହୀ ଜଣେ ଶିକ୍ଷୟିତ୍ରୀ ।

## ରାଜନୈତିକ ଜୀବନ 
ସୂରଜ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୨ ମସିହାରେ ତାଙ୍କ ବାପାଙ୍କ ମୃତ୍ୟୁ ପରେ ସେ ଧାମନଗର ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ-ନିର୍ବାଚନରେ ବିଜେପିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ୮୦,୩୫୧ ଖଣ୍ଡ ଭୋଟ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀଙ୍କୁ ୯,୮୮୧ ଖଣ୍ଡ ଭୋଟରେ ପରାସ୍ତ କରି ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ଧାମନଗର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୯୦,୫୫୫ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ସଞ୍ଜୟ କୁମାର ଦାସଙ୍କୁ ୮୨,୪୬୦ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ, ସେ ମୋହନ ଚରଣ ମାଝୀ ମନ୍ତ୍ରୀମଣ୍ଡଳରେ ଜଣେ ରାଷ୍ଟ୍ରମନ୍ତ୍ରୀ (ସ୍ୱାଧୀନ) ଭାବରେ କାର୍ଯ୍ୟ କରୁଛନ୍ତି । ସେ ଉଚ୍ଚଶିକ୍ଷା, କ୍ରୀଡା ଓ ଯୁବସେବା ଏବଂ ଓଡ଼ିଆ ଭାଷା, ସାହିତ୍ୟ ଓ ସଂସ୍କୃତି ବିଭାଗର ଦାୟିତ୍ୱରେ ଅଛନ୍ତି ।

## ଆଧାର 
## ବାହାର ଆଧାର 
* 
* 

ଶ୍ରେଣୀ:୧୯୯୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୭ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜନତା ପାର୍ଟି ରାଜନେତା
ନିବେଦିତା ଭଟ୍ଟାଚାର୍ଯ୍ୟ

**ନିବେଦିତା ଭଟ୍ଟାଚାର୍ଯ୍ୟ** ଜଣେ ଭାରତୀୟ ଅଭିନେତ୍ରୀ ଯିଏକି ଦୂରଦର୍ଶନ ଓ କଥାଚିତ୍ରରେ ଅଭିନୟ କରନ୍ତି । ସେ ଦୂରଦର୍ଶନ ଧାରାବାହିକ *ସାତା ଫେରେ*, *ସାଲୋନି କା ସଫର୍* ଏବଂ *କୋଇ ଲଉଟ୍ କେ ଆୟା ହୈ* ପାଇଁ ଜଣାଶୁଣା । ସେ ଲକ୍ଷ୍ନୌରେ ଜନ୍ମଗ୍ରହଣ କରିଥିଲେ ।

## ଅଭିନୀତ କଥାଚିତ୍ର 
## ଅଭିନୀତ ଧାରାବାହିକ 
## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:୧୯୭୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଫ୍ଲୁଟାମାଇଡ

**ଫ୍ଲୁଟାମାଇଡ,** ଅନ୍ୟମାନଙ୍କ ମଧ୍ୟରେ ଏକ ବେପାର ନାମ **ଇଉଲେକ୍ସିନ,**    ହେଉଛି ଏକ ଔଷଧ ଯାହା ମୁଖ୍ୟତଃ ପ୍ରୋଷ୍ଟେଟ୍ କ୍ୟାନସରର ଚିକିତ୍ସା ପାଇଁ ବ୍ୟବହୃତ ହୁଏ । ପ୍ରୋଷ୍ଟେଟ କର୍କଟ ପାଇଁ ଏହା ଲ୍ୟୁଟିନାଇଜିଂ ହରମୋନ-ରିଲିଜ୍ ହରମୋନ୍ (LHRH) ସହିତ ମିଳିତ ଭାବରେ ବ୍ୟବହୃତ ହୁଏ । ଏହା ଅବାଞ୍ଛିତ କେଶ ବୃଦ୍ଧି ଏବଂ ପଲିସିଷ୍ଟିକ୍ ଓଭାରିଆନ ସିଣ୍ଡ୍ରୋମରେ କେଶ ଝଡ଼ିବା ପାଇଁ ମଧ୍ୟ ବ୍ୟବହୃତ ହୁଏ । ଏହାକୁ ଦିନକୁ ତିନିଥର ପାଟିରେ ଦିଆଯାଏ ।

ପୁରୁଷମାନଙ୍କ ମଧ୍ୟରେ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗରମ ଲାଲିମା,  ଯୌନ‌କ୍ରିୟାରେ ଅସୁବିଧା, ସ୍ତନ ବୃଦ୍ଧି ଏବଂ ଅଇ ଲାଗେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା, ଲଙ୍ଗ କ୍ୟୁଟି ସିଣ୍ଡ୍ରୋମ, ଏବଂ ଆତପଦାହ ହୋଇପାରେ । ଏହା ୧୯୮୯ରେ ଯୁକ୍ତରାଷ୍ଟ୍ରରେ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଏହାର ବ୍ୟବହାରକୁ ବାଇକାଲୁଟାମାଇଡ ଭଳି ଏନଏସଏଏଦ୍ୱାରା ବାରମ୍ବାର ବଦଳା ଯାଇଛି ଯେହେତୁ ଏହା ଭଲ କାମ କରେ, ଏହାର ପାର୍ଶ୍ୱ ପ୍ରତିକ୍ରିୟା କମ ଏବଂ ଗ୍ରହଣ କରିବା ସହଜ ଅଟେ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଲେଭୋରଫାନୋଲ

**ଲେଭୋରଫାନୋଲ**, ଏକ ବିକ୍ରୟ ନାମ **ଲେଭୋ-ଡ୍ରୋମୋରାନ,** ହେଉଛି, ଏକ ଓପିଅଏଡ଼ ବା ଅଫିମ ସମ୍ପର୍କୀୟ ଔଷଧ ଯାହା ମଧ୍ୟମରୁ ପ୍ରବଳ ଯନ୍ତ୍ରଣାର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । 

ଲେଭୋରଫାନୋଲ ପ୍ରଥମେ ଜର୍ମାନୀରେ ୧୯୪୬ ମସିହାରେ ବର୍ଣ୍ଣନା କରାଯାଇଥିଲା । ୧୯୫୩ ମସିହା ପରଠାରୁ ଏହା ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାରରେ ହେଉଛି । ଯୁକ୍ତରାଷ୍ଟ୍ରରେ ୨୦ ମିଗ୍ରାର ୯୦ ବଟିକା ମୂଲ୍ୟ ୨୦୨୧ ସୁଦ୍ଧା ପ୍ରାୟ ୧୧୦୦ ଡଲାର ଥିଲା । ଯୁକ୍ତରାଷ୍ଟ୍ରରେ ଏହା ଏକ ଅନୁସୂଚୀତ ୨ ନିୟନ୍ତ୍ରିତ ପଦାର୍ଥ ଅଟେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଅନୁପମା (ବହୁବିକଳ୍ପ)

ଆପଣ ଖୋଜୁଥିବା ପ୍ରସଙ୍ଗଟି ତଳଲିଖିତ ପ୍ରସଙ୍ଗମାନଙ୍କ ଭିତରୁ ଗୋଟିଏ ହୋଇଥାଇ ପାରେ:
* ଅନୁପମା (ଓଡ଼ିଆ କଥାଚିତ୍ର), ୧୯୮୪ ଓଡ଼ିଆ କଥାଚିତ୍ର
* ଅନୁପମା ଦେଶପାଣ୍ଡେ, ଭାରତୀୟ କଣ୍ଠଶିଳ୍ପୀ
* ଅନୁପମା ସୂଦ, ଭାରତୀୟ ଚିତ୍ରକର
କୋଲେଷ୍ଟିପୋଲ

**କୋଲେଷ୍ଟିପୋଲ,** ଅନ୍ୟମାନଙ୍କ ମଧ୍ୟରେ ଏକ ବେପାର ନାମ **କୋଲେଷ୍ଟିଡ,** ହେଉଛି ଏକ ଔଷଧ ଯାହା ଉଚ୍ଚ ରକ୍ତକୋଲେଷ୍ଟ୍ରେରଲ, ପିତ୍ତ ପ୍ରଣାଳୀ ଅବରୋଧ ଏବଂ ଯକୃତ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଯକୃତ ରୋଗରେ ଏହା ଗଲୁ କମାଇବା ପାଇଁ ବ୍ୟବହୃତ ହୁଏ । ଏହା ଏକ ପିତ୍ତ ଅମ୍ଳ ସିକ୍ୱେଷ୍ଟ୍ରାଣ୍ଟ ।  ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୩୧ ଡଲାର ଅଟେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ମହାସଂଗ୍ରାମ

**ମହାସଂଗ୍ରାମ** ୨୦୦୦ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କୈଳାଶ ମହାରନା । ଶୀର୍ଷାନନ୍ଦ ଦାସ କାନୁନ୍‌ଗୋ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ସଂଗ୍ରାମ ବିଶ୍ୱାଳ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ଲେଖିଥିଲେ ଏବଂ ନିର୍ଦ୍ଦେଶନା ଦେଇଥିଲେ ସଂଗ୍ରାମ ବିଶ୍ୱାଳ ।

## ଅଭିନୟ
* ସିଦ୍ଧାନ୍ତ ମହାପାତ୍ର
* ଜ୍ୟୋତି ମିଶ୍ର
* ବିଜୟ ମହାନ୍ତି
* ମିହିର ଦାସ
* ପୁଷ୍ପା ପଣ୍ଡା
* ବୀଣା ମହାରଣା
* କୈଳାଶ ମହାରଣା
* ରାଇମୋହନ ପରିଡ଼ା
* ପ୍ରଦ୍ୟୁମ୍ନ ଲେଙ୍କା
* ମୀନକେତନ
* ସାତ୍ୟକି ମିଶ୍ର
* ରାଜୁ ନାୟକ
* ପିତବାସ
* ବବି
* ଲିଟୁନ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଦୀପକ କୁମାର । ଶୀର୍ଷାନନ୍ଦ ଦାସ କାନୁନ୍‌ଗୋ, ନିଜାମ, ଫେଲୁ ପଟ୍ଟନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୦୦ର ଓଡ଼ିଆ କଥାଚିତ୍ର
ବିରେନ ଜ୍ୟୋତି ମହାନ୍ତି

**ବିରେନ ଜ୍ୟୋତି ମହାନ୍ତି** ଜଣେ ଭାରତୀୟ କଥାଚିତ୍ର ସମ୍ପାଦକ । ସେ ମୁଖ୍ୟତଃ ହିନ୍ଦୀ କଥାଚିତ୍ର ଜଗତରେ ସମ୍ପାଦନା ପାଇଁ ଜଣାଶୁଣା; ଲକ୍ ଓ ଜୋଡ଼ି ବ୍ରେକର୍ସ ଭଳି ହିନ୍ଦୀ କଥାଚିତ୍ର ସହିତ ଓଡ଼ିଆ କଥାଚିତ୍ର ଜଗତରେ ମଧ୍ୟ କିଛି କଥାଚିତ୍ର ସମ୍ପାଦନା କରିଛନ୍ତି ।

## ସମ୍ପାଦନା 
## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ର ସମ୍ପାଦକ
ଶ୍ରେଣୀ:ପଞ୍ଜାବୀ କଥାଚିତ୍ର ସମ୍ପାଦକ
ଶ୍ରେଣୀ:ହିନ୍ଦୀ କଥାଚିତ୍ର ସମ୍ପାଦକ